Rickaym/Myanmar-G12L-Benchmark huggingface dataset:
ရေသည်ပြဇာတ်

မေးခွန်း: “ဪ တောင်ကြံမြောက်ကြံ၊ ဘရံတော်တီး၊ ဆင်းရဲခန်းကို၊ နိဒါန်းသွယ်လို့၊ ဘယ်နှယ်ပင်ညည်းသော်လည်း၊ ဆန်နီးမယ်မဟုတ်၊ ရေကြပ်ကြပ်ရောင်းနိုင်မှ၊ ပြောင်းဆန်ကိုကုပ်မိမယ်၊ စုတ်ပေတောင့်ထမိန်၊ အစပ်ကတစ်ရာ၊ အဖာက ဗရပျစ်၊ မှောင်ကျအောင် ညစ်ပါတဲ့၊ ပဆစ်အိမ်ကို၊ သုံးလွန်းလိမ် ခါးတင်ထိုးလို့၊ ရေအိုးကိုရွက်၊ မူရာတော်နွဲ့နှောင်းနှင့်၊ ရေချိုရောင်းထွက်တော့မယ်။”
အဖြေ: ပေးထားသောစာပိုဒ်သည် စာဆိုဦးပုည၏ ရေသည်ပြဇာတ် အခန်း(၂) ဗာရာဏသီမြို့တောင်မျက်နှာက ရေသည်မိန်းမစကားဆိုခန်းမှ ကောက်နုတ်ထားခြင်းဖြစ်သည်။ ရေသည်မိန်းမက မိမိကိုယ်ကို ဗာရာဏသီမြို့တောင်မျက်နှာတွင် နံနက်ခင်းရေရောင်းထွက်ချိန်၌ ရေသည်မိန်းမက မိမိဘဝတွင်ပင်ပန်းစွာ ရှာဖွေရပါသော်လည်း အစားအသောက် ဆင်းရဲမွဲတေလွန်းသောကြောင့် တစ်ကိုယ်တည်း ညည်းညူပြောဆိုသောစကားဖြစ်ပါသည်။ ရေသည်မိန်းမပြောဆိုပုံမှာ “ကျွန်မသည် တောင်ကြံမြောက်ကြံဖြင့် အဓိပ္ပာယ်မရှိ ရောက်တတ်ရာရာများကို မြည်တွန်တော့်တီးကာ ဆင်းရဲသည့်အကြောင်းကို မည်သို့ပင် ညည်းညူနေပါသော်လည်း ဆန်ရလာမည် မဟုတ်ပါ။ ရေကို ကြပ်ကြပ်မတ်မတ် ရောင်းနိုင်ပါမှ ပြောင်းရောနေသော ဆန်လောက်ကိုသာ ခက်ခက်ခဲခဲရရှိနိုင်မည်
ဖြစ်ပါသည်။ ကျွန်မ၏ထဘီမှာ အလွန်စုတ်ချာလွန်းသဖြင့် အစပ်က တစ်ရာလောက်ရှိရသည့် အထဲတွင် အဖာကလည်း ရောထွေးစုခဲရှုပ်ပွေလျက် မှောင်ကျအောင် ညစ်နေပေသည်။ ထိုသို့ အဖာအစပ်များလွန်း၍ ပဆစ်အိမ်ကွက်ကဲ့သို့ဖြစ်နေသော ထဘီကို သုံးလွန်းကျစ်ကျစ်လိမ်၍ ခါးတင်ထိုးကာ ရေအိုးကိုရွက်ပြီး နွဲ့နှောင်းသော အမူအရာဖြင့် ရေချိုရောင်းရန် ထွက်ပါတော့မည်”ဟူ၍ ဖြစ်ပါသည်။

မေးခွန်း: “ဝါးကွဲထမ်းပိုး၊ ဆိုင်းပေါင်ကျိုးနှင့်၊ ပုဆိုးညစ်တေ၊ ယောင်ထန်းစေ့မှုတ်၊ ခေါင်းမွေးစုတ်တဲ့၊ ကျုပ်ဖအေငယ်။ ရေကိုရောင်းစား၊ မောင့်စွမ်းအားနှင့်၊ စီးပွားတစ်နှစ်၊ ဘယ်လောက်များ ဖြစ်ပါတုံး။”
အဖြေ: ပေးထားသောစာပိုဒ်သည် စာဆိုဦးပုည၏ ရေသည်ပြဇာတ် အခန်း(၄) ရေသည်ယောက်ျားနှင့် ရေသည်မိန်းမတို့ တွေ့ဆုံခန်းမှကောက်နုတ်ထားခြင်း ဖြစ်သည်။ ရေသည်မိန်းမက ရေသည်ယောက်ျားကို ဗာရာဏသီမြို့တောင်မျက်နှာ လမ်းခုလတ်တစ်နေရာတွင်ရေသည်ယောက်ျားနှင့် ရေသည်မိန်းမတို့ တွေ့ဆုံချိန်၌ ရေသည်မိန်းမက ရေသည်ယောက်ျား၏ ငွေကြေးပိုင်ဆိုင်မှု အခြေအနေတို့ကို သိလိုသောကြောင့် မေးမြန်းပြောဆိုသောစကား ဖြစ်ပါသည်။ ရေသည်မိန်းမပြောဆိုပုံမှာ “ဝါးကွဲနေသော ထမ်းပိုး၊ ပေါင်ကျိုးနေသော ဆိုင်းတို့ဖြင့် ပုဆိုးကလည်း ညစ်ပတ်ပေတေနေကာ ထန်းစေ့မှုတ်အရွယ် သေးငယ်လွန်းသော ယောင်ဆံထုံးပိုင်ရှင်၊ ခေါင်းမွေးများ စုတ်ဖွာနေသောကိုရေသည်ရေ ရေကိုရောင်းစားသော မောင်ကြီး၏စွမ်းအားဖြင့် တစ်နှစ်လျှင် စီးပွားမည်မျှ ဖြစ်ထွန်းပါသနည်း” ဟူ၍ ဖြစ်ပါသည်။

မေးခွန်း: “ရေကိုရောင်းစား၊ မောင်စွမ်းအားနှင့်၊ စီးပွားတစ်နှစ်၊ ဘယ်လောက်များ ဖြစ်ပါတုံး၊ စစ်စစ်ပေါက်ပေါက်၊ ဝမ်းရေးလောက်၍၊ စားသောက်သည့်ပြင်၊ လက်ကပ်ခြေကပ်၊ ပိုမို မြတ်လို့၊ အဖတ်တင်၊ အိမ်တွင်ထုပ်ရ၊ ကျုပ်မောင်လှမှာ၊ ငွေစဘယ်လောက်များသလဲ”
အဖြေ: ပေးထားသောစာပိုဒ်သည် စာဆို ဦးပုည၏ ရေသည်ပြဇာတ် အခန်း(၄) ရေသည်ယောက်ျားနှင့် ရေသည်မိန်းမတို့ တွေ့ဆုံခန်းမှ ကောက်နုတ်ထားခြင်း ဖြစ်သည်။ ရေသည်မိန်းမက ရေသည်ယောက်ျားကို ဗာရာဏသီမြို့တောင်မျက်နှာ လမ်းခုလတ်တစ်နေရာတွင်
ရေသည်ယောက်ျားနှင့် ရေသည်မိန်းမတို့တွေ့ဆုံချိန်၌ ရေသည်မိန်းမက ရေသည်ယောက်ျား၏ ငွေကြေးပိုင်ဆိုင်မှုအခြေအနေတို့ကို သိလိုသောကြောင့် မေးမြန်းပြောဆိုသောစကား ဖြစ်ပါသည်။ ရေသည်မိန်းမပြောဆိုပုံမှာ “ရေကိုရောင်းစားသော မောင်ကြီး၏စွမ်းအားဖြင့် တစ်နှစ်လျှင် စီးပွားမည်မျှ ဖြစ်ထွန်းပါသနည်း။ စစ်စစ်စီစီ၊ ချွေချွေတာတာ စားသောက်သည့်ပြင် လက်ကပ်ခြေကပ်အဖြစ် အကျိုးအမြတ် ကြွင်းကျန်သည်တို့ကို အိမ်တွင် ထုပ်ပိုးထားသော ငွေစများမှာ မည်မျှများပြားပါသလဲ” ဟူ၍ ဖြစ်ပါသည်။
ရေသည်ပြဇာတ်

မေးခွန်း: “ခါးဝတ်လဲမှာ၊ မလွဲစင်စစ်၊ မျက်မြင်ဖြစ်၍၊ မစစ်သာဘူး၊ ဗလချာချွတ်ခြုံ၊ ဖွားဖက်တော်မှ၊ မပေါ်ရုံ၊ လုံအောင်အနိုင်ဖုံးရတယ်။ စားဖွယ်သောက်ခင်း၊ ဘယ်ထမင်းနှင့်၊ ဘယ်ဟင်းချဉ်ချို၊ ဘယ်နှယ်များမျိုရတုံး၊ နှမလိုစိက်ကစွဲလို့၊ ဖြစ်နဲကို ပြန်စမ်းပါ့ မောင်ကြီးရယ်။”
အဖြေ: ပေးထားသောစာပိုဒ်သည် စာဆိုဦးပုည၏ ရေသည်ပြဇာတ် အခန်း(၄) ရေသည်ယောက်ျားနှင့် ရေသည်မိန်းမတို့ တွေ့ဆုံခန်းမှ ကောက်နုတ်ထားခြင်း ဖြစ်သည်။ ရေသည်မိန်းမက ရေသည်ယောက်ျားကို ဗာရာဏသီမြို့တောင်မျက်နှာ လမ်းခုလတ်တစ်နေရာတွင် ရေသည်ယောက်ျားနှင့် ရေသည်မိန်းမတို့ တွေ့ဆုံချိန်၌ ရေသည်မိန်းမက ရေသည်ယောက်ျား၏ စားသောက်မှုအခြေအနေတို့ကို သိလိုသောကြောင့် မေးမြန်းပြောဆိုသောစကား ဖြစ်ပါသည်။ ရေသည်မိန်းမပြောဆိုပုံမှာ “ခါးဝတ်ပုဆိုးမှာ မျက်မြင်ဖြစ်၍ စစ်ဆေးမေးမြန်းစရာပင် မလိုတော့ပါ။ အလွန်စုတ်ဖွာ ညံ့ဖျင်းလွန်းသဖြင့် ဖွားဖက်တော်မပေါ်ရုံ လုံအောင်အနိုင်နိုင် ဖုံးထားရသည်ကို တွေ့မြင်နေရပါသည်။ စားစရာ၊ သောက်စရာများတွင် မည်သည့်ထမင်းကို မည်သည့်ချိုချဉ်ဟင်းလျာများဖြင့် မည်သို့မျိုချစားသောက်ရပါသနည်း။ ကျွန်မအား နှမအရင်းကဲ့သို့ စိတ်ထဲတွင် သဘောထားပြီး ဖြစ်ပုံဖြစ်နည်းများကို ပြန်ပြောစမ်းပါ”ဟူ၍ ဖြစ်ပါသည်။

မေးခွန်း: “ဆံထုံးတော်ကြီး၊ တမားနှင့်၊ ခါးစည်းဝတ်လဲ၊ ချုပ်စပြဲကို၊ တဲအပ်နှင့်တွယ်၊ လူမြင်သမျှ၊ စိတ်ပျက်အောင်လှပါတဲ့ မရေသယ်။ ကုန်သွယ်ရေရောင်း၊ စီးပွားကြောင်းနှင့်၊ လူကောင်း ၊ ကိုယ်မောင်၊ ရုံးလှဆောင်၊ ဝအောင်စား၍။”
အဖြေ: ပေးထားသောစာပိုဒ်သည် စာဆိုဦးပုည၏ ရေသည်ပြဇာတ် အခန်း(၄) ရေသည်ယောက်ျားနှင့် ရေသည်မိန်းမတို့ တွေ့ဆုံခန်းမှ ကောက်နုတ်ထားခြင်း ဖြစ်သည်။ ရေသည်ယောက်ျားက ရေသည်မိန်းမကို ဗာရာဏသီမြို့တောင်မျက်နှာ လမ်းခုလတ်တစ်နေရာတွင် ရေသည်ယောက်ျားနှင့် ရေသည်မိန်းမတို့ တွေ့ဆုံချိန်၌ ရေသည်မိန်းမကမိမိ၏ငွေကြေးပိုင်ဆိုင်မှုနှင့် စားသောက်မှုအခြေအနေတို့ကို မေးမြန်းသောကြောင့် ပြန်လည်ပြောဆိုသောစကား ဖြစ်ပါသည်။ ရေသည်ယောက်ျားပြောဆိုပုံမှာ “တမာသီးအရွယ် ဆံထုံးကြီးဖြင့် ဝတ်လဲတော်ထဘီ၏ ပြဲနေသောချုပ်စများကို တွယ်အပ်နှင့် ချိတ်တွယ်ထားရပါသော လူမြင်သမျှ စိတ်ပျက်ရလောက်အောင် လှပါသော မရေသည်ရေ ရေရောင်းခြင်းဟူသည့် ကုန်သွယ်ရေး၊ စီးပွားရေးအလုပ်ကြီးဖြင့် လူကောင်း ဖြစ်သော ကျွန်ုပ် ကုန်းရန်းရှာဖွေခဲ့ရသည်မှာ ဝမ်းဝအောင်လည်း စားနိုင်ပါသည်” ဟူ၍ ဖြစ်ပါသည်။

မေးခွန်း: “ကုန်သွယ်ရေရောင်း၊ စီးပွားကြောင်းနှင့်၊ လူကောင်းကိုယ့်မောင်၊ ရုံးလှဆောင်၊ ဝအောင်စား၍၊ ခါးဝတ်တဲ့ပြင်၊ လက်ကပ်ခြေကပ်၊ ပိုမိုမြတ်လို့၊ အဖတ်တင်၊ အိမ်တွင်အများ၊ သံသေတ္တာနှင့်၊ လုံစွာထား၊ ငွေသားလေးရွေး ရှိပါတယ်။”
အဖြေ: ပေးထားသောစာပိုဒ်သည် စာဆိုဦးပုည၏ ရေသည်ပြဇာတ် - အခန်း(၄) ရေသည်ယောက်ျားနှင့် ရေသည်မိန်းမတို့ တွေ့ဆုံခန်းမှ ကောက်နုတ်ထားခြင်း ဖြစ်သည်။ ရေသည်ယောက်ျားက ရေသည်မိန်းမကို ဗာရာဏသီမြို့တောင်မျက်နှာ လမ်းခုလတ်တစ်နေရာတွင်
ရေသည်ယောက်ျားနှင့် ရေသည်မိန်းမတို့ တွေ့ဆုံချိန်၌ ရေသည်မိန်းမက မိမိ၏ ငွေကြေးပိုင်ဆိုင်မှုနှင့် စားသောက်မှုအခြေအနေတို့ကို မေးမြန်းသောကြောင့် ပြန်လည်ပြောဆိုသောစကား ဖြစ်ပါသည်။ ရေသည်ယောက်ျားပြောဆိုပုံမှာ “ရေရောင်းခြင်းဟူသည့် ကုန်သွယ်ရေး၊ စီးပွားရေး အလုပ်ကြီးဖြင့် လူကောင်းဖြစ်သောကျွန်ုပ် ကုန်းရုန်းရှာဖွေခဲ ့ရသည်မှာ ဝအောင်လည်း စားရသလို လှအောင်လည်း ဝတ်ရပါသည်။ လက်ကပ်ခြေကပ်အဖြစ် အသားတင် အကျိုးအမြတ် ကြွင်းကျန်သည်တို့ကို အိမ်တွင် သံသေတ္တာကြီးနှင့် လုံခြုံစွာ ထုပ်ပိုးထားရသည်မှာ ငွေသားလေးရွေး ရှိပါသည်” ဟူ၍ ဖြစ်ပါသည်။
ရေသည်ပြဇာတ်

မေးခွန်း: “အိမ်တွင်အများ၊ သံသေတ္တာနှင့်၊ လုံစွာထား၊ ငွေသားလေးရွေး ရှိပါတယ်။ သည်ပစ္စည်းတွေ၊ လေးရွေးငွေကြောင့်၊ စိတ်သေ လက်ချ၊ မအိပ်ရနိုင်ဘူး၊ ညမှုညလူ၊ သူခိုးများပူလွန်းလို့၊ ကိုယ်ထူကိုယ်ထ၊ ကင်းပတ်လှည့်၍၊ စောင့်ခဲ့ရ၊ ကာလမနည်း ကြာပါပြီ။”
အဖြေ: ပေးထားသောစာပိုဒ်သည် စာဆိုဦးပုည၏ ရေသည်ပြဇာတ် အခန်း(၄) ရေသည်ယောက်ျားနှင့် ရေသည်မိန်းမတို့ တွေ့ဆုံခန်းမှကောက်နုတ်ထားခြင်း ဖြစ်သည်။ ရေသည်ယောက်ျားက ရေသည်မိန်းမကို ဗာရာဏသီမြို့တောင်မျက်နှာ လမ်းခုလတ်တစ်နေရာတွင် ရေသည်ယောက်ျားနှင့် ရေသည်မိန်းမတို့ တွေ့ဆုံချိန်၌ ရေသည်မိန်းမက မိမိ၏ငွေကြေးပိုင်ဆိုင်မှုနှင့် စားသောက်မှုအခြေအနေတို့ကို မေးမြန်းသောကြောင့် ပြန်လည်ပြောဆိုသောစကား ဖြစ်ပါသည်။ ရေသည်ယောက်ျားပြောဆိုပုံမှာ “အိမ်တွင် သံသေတ္တာကြီးနှင့် လုံခြုံစွာ ထုပ်ပိုးထားသည့် ငွေသားလေးရွေးရှိပါသည်။ လေးရွေးဟူသော ငွေကြေးများကြောင့် ညဘက်တွင် စိတ်ချလက်ချ မအိပ်ရပါ။ သူခိုးများ သောင်းကျန်းလွန်းသဖြင့် ကိုယ်ထူကိုယ်ထနည်းဖြင့် ကင်းဝတ်လှည့်၍ စောင့်ခဲ့ရသည့် အချိန်ကာလများမှာ မနည်းကြာမြင့်ခဲ့ပါပြီ”ဟူ၍ ဖြစ်ပါသည်။

မေးခွန်း: “ညစာနံနက်၊ စားရရက်မှာတော့၊ မြက်သီးရောရာ၊ မုရင်းဆိုတဲ့၊ ဆန်အိုတာကို၊ ရတနာချဉ်ပေါင်၊ ငါးပိအလျှင်း၊ ဆီမဆင်းတဲ့၊ ဟင်းများနောင်နှင့်၊ အာခွေငိုဆွတ်၊ မဝင်မချင်း၊ လည်ချောင်းကိုစင်းပြီးလျှင်၊ အတင်းသာသွတ်ရတယ်။”
အဖြေ: ပေးထားသောစာပိုဒ်သည် စာဆိုဦးပုည၏ ရေသည်ပြဇာတ် အခန်း(၄) ရေသည်ယောက်ျားနှင့် ရေသည်မိန်းမတို့ တွေ့ဆုံခန်းမှ ကောက်နုတ်ထားခြင်း ဖြစ်သည်။ ရေသည်ယောက်ျားက ရေသည်မိန်းမကို ဗာရာဏသီမြို့တောင်မျက်နှာ လမ်းခုလတ်တစ်နေရာတွင် ရေသည်ယောက်ျားနှင့် ရေသည်မိန်းမတို့ တွေ့ဆုံချိန်၌ ရေသည်မိန်းမကမိမိ၏ငွေကြေးပိုင်ဆိုင်မှုနှင့် စားသောက်မှုအခြေအနေတို့ကို မေးမြန်းသောကြောင့် ပြန်လည်ပြောဆိုသောစကား ဖြစ်ပါသည်။ ရေသည်ယောက်ျားပြောဆိုပုံမှာ “ညစာ၊ နံနက်စာ စားရသည့်ရက်များတွင် မြက်သီးရောနေသော မုရင်းဆိုသည့် အလွန် အိုဟောင်းနေပြီဖြစ်သော ဆန်ကို ငါးပိမပါ၊ ဆီမပါသည့် ဟင်းတကာ့ဟင်းတို့၏ နောင်တော်ဖြစ်သော အဖိုးတန်ရတနာချဉ်ပေါင်ဟင်းဖြင့် အာခေါင်ဆွတ်ကာ မဝင်မချင်း၊ လည်ချောင်းကို ဖြောင့်ဖြောင့်စင်းစင်းထားပြီး အတင်းမျိုချ စားသောက်ရပါသည်” ဟူ၍ ဖြစ်ပါသည်။

မေးခွန်း: “ကိုယ်သဘောကျ၊ ခင်ပွန်းများရခဲ့လျှင်၊ သူဋ္ဌေးမလုပ်မယ်လို့၊ ငွေထုပ်ကြီးမား၊ လူမသိအောင်၊ ဖုံးဖိလို့ထားရတယ်။ စီးပွားဆောက်ဦ၊ ကံချင်းပဲ နီးရော့ထင်၊ မောင်ကြီးနှင့် တူရာမှာ၊ ငွေဖြူလေးရွေးရှိပါတယ်။ သည်ငွေလေးရွေး၊ ဥစ္စာဝန်လေးလွန်းလို့၊ အရေးမတော်၊ ခိုးသူလုယက်၊ မင်းနှိပ်စက်၍၊ ဖျက်ခဲ့သော်၊ ကူဖော်လောင်ဖက်၊ မရှိလျှင်ခက်တာမို့”
အဖြေ: ပေးထားသောစာပိုဒ်သည် စာဆိုဦးပုည၏ ရေသည်ပြဇာတ် အခန်း(၄) ရေသည်ယောက်ျားနှင့် ရေသည်မိန်းမတို့ တွေ့ဆုံခန်းမှ ကောက်နုတ်ထားခြင်း ဖြစ်သည်။ ရေသည်မိန်းမက ရေသည်ယောက်ျားကို ဗာရာဏသီမြို့တောင်မျက်နှာ လမ်းခုလတ်တစ်နေရာတွင်
ရေသည်ယောက်ျားနှင့် ရေသည်မိန်းမတို့ တွေ့ဆုံချိန်၌ ရေသည်မိန်းမက ရေသည်ယောက်ျား၏ ငွေကြေးပိုင်ဆိုင်မှုနှင့် စားသောက်မှုအခြေအနေတို့ကို သိရသောအခါ သဘောကျနှစ်သက်သောကြောင့် ရေလာမြောင်းပေးပြောဆိုခြင်း ဖြစ်ပါသည်။ ရေသည်မိန်းမပြောဆိုပုံမှာ “ကိုယ်သဘောကျသည့် ခင်ပွန်းကိုရခဲပါက သူဌေးမကြီးလုပ်မည်ဟု ကြီးမားသောငွေထပ်ကို လူမသိအောင် မြေကြီးထဲတွင်မြှုပ်ကာ ဖုံးဖိထားရပါသည်။ စီးပွားအဆောက်အဦချင်း၊ ကုသိုလ်ကံချင်း နီးစပ်နေပြီဟု ထင်ပါသည်။ မောင်ကြီးကဲ့သို့ပင် ကျွန်မတွင်လည်း ငွေဖြူလေးရွေးရှိပါသည်။ ထိုငွေလေးရွေးဟူသည့် ဥစ္စာဝန်လေးလွန်းသောကြောင့် အရေးမတော်ပါက သူခိုးများက လုယူသွားမည်ကိုလည်းကောင်း၊ မင်းက မင်းဘဏ္ဍာအဖြစ် သိမ်းယူသွားမည်ကိုလည်းကောင်း စိုးရိမ်နေရပါသည်။ ထို့ကြောင့် ကျွန်မအား ကူညီမည့်သူမရှိလျှင် ခက်မည်ဖြစ်သည်” ဟူ၍ ဖြစ်ပါသည်။
ရေသည်ပြဇာတ်

မေးခွန်း: “နှစ်သက်လောက်သူ၊ စည်းစိမ်ကြီးကို၊ ထီးလိုအုပ်၍၊ ချုပ်မည်လူကို၊ တစ်ဆူယောက်ျား၊ ဇမ္ဗူမှာရှားလွန်းလို့၊ လင်သားမယူ၊ အပျိုကြီးလုပ်၍၊ ရွက်အုပ်သီးပူရတယ်။ ကံတူတဲ့ မယ်သခင်၊ ဘယ်ခါမှစုရုံးလို့၊ ရွှေပုံးရည်ချဉ်မယ်သိ၊ ထင်ရမ္မက်ကယ်နှင့်၊ စောင့်လျက်သာ နေရပါတော့တယ်။”
အဖြေ: ပေးထားသောစာပိုဒ်သည် စာဆိုဦးပုည၏ ရေသည်ပြဇာတ် အခန်း(၄) ရေသည်ယောက်ျားနှင့် ရေသည်မိန်းမတို့ တွေ့ဆုံခန်းမှ ကောက်နုတ်ထားခြင်း ဖြစ်သည်။ ရေသည်မိန်းမက ရေသည်ယောက်ျားကို ဗာရာဏသီမြို့တောင်မျက်နှာ လမ်းခုလတ်တစ်နေရာတွင်ရေသည်ယောက်ျားနှင့် ရေသည်မိန်းမတို့ တွေ့ဆုံချိန်၌ ရေသည်မိန်းမက မိမိ၏ ငွေကြေးပိုင်ဆိုင်မှုနှင့် စားသောက်မှုအခြေအနေတို့ကို သိရသောအခါ သဘောကျနှစ်သက်သောကြောင့် ရေလာမြောင်းပေးပြောဆိုခြင်း ဖြစ်ပါသည်။ ရေသည်မိန်းမပြောဆိုပုံမှာ “ကျွန်မနှစ်သက်သူ၊ ကျွန်မ၏စည်းစိမ်ကြီးကို ထီးအရိပ်ကဲ့သို့ အုပ်မိုးပေးသလို အုပ်မိုးချုပ်ကိုင်ပေးမည်သူမှာ ဇမ္ဗူဒီပါတွင် ရှားပါးလွန်းသဖြင့် လင်သားမယူဘဲ အပျိုကြီးလုပ်၍ လူသူမသိစေဘဲ တိတ်တခိုး ကြိတ်ပူနေရပါသည်။ ကံချင်းတူသည့် မယ်သခင်နှင့် ဘယ်သောအခါမှ တွေ့မည်မသိသောကြောင့် ပုံးရည်ကြီးချဉ်အောင် စောင့်ရသလို လိုချင်တပ်မက်မှုများနှင့် အတူ စောင့်မျှော်လျက်သာ နေရပါတော့တယ်” ဟူ၍ ဖြစ်ပါသည်။

မေးခွန်း: “ရွေးလွန်းလျှင်မရ၊ သေးလွန်းလျှင် မလှတဲ့၊ ရှေးကပုံထား၊ လူထဲမှာနေ၊ လူ့ဖြစ်ထွေကို၊ အကျေသားနှင့်၊ ဇာတ်သွားရှည်အောင်၊ အရေးဆောင်လို့၊ ကွေ့ချောင်ဝေဝုစ်၊ ဘောက်စရာ လုပ်ရတုံး။ ငွေထုပ်ချင်းတူ၊ ·လူရွယ်ချင်းမျှ၊ အလှချင်းနတ်ဖက်၊ တိုင်း၍ရက်တဲ့၊ ပက္ကလာ၊ မိုးရွာသည်နှင့်၊ အခန့်သင့်”
အဖြေ: ပေးထားသောစာပိုဒ်သည် စာဆို ဦးပုည၏ ရေသည်ပြဇာတ် အခန်း(၄) ရေသည်ယောက်ျားနှင့် ရေသည်မိန်းမတို့ တွေ့ဆုံခန်းမှကောက်နုတ်ထားခြင်း ဖြစ်သည်။ ရေသည်ယောက်ျားက ရေသည်မိန်းမကို ဗာရာဏသီမြို့တောင်မျက်နှာ လမ်းခုလတ်တစ်နေရာတွင်ရေသည်ယောက်ျားနှင့် ရေသည်မိန်းမတို့ တွေ့ဆုံချိန်၌ ရေသည်မိန်းမက မိမိကိုသဘောကျကာ ရေလာမြောင်ပေးစကား ပြောဆိုသောကြောင့် ယခုချက်ချင်းလက်ထပ်ရန် ပြန်လည်ပြောဆိုသောစကား ဖြစ်ပါသည်။ ရေသည်ယောက်ျားပြောဆိုပုံမှာ “ရွေးချယ်လွန်းလျှင် မရနိုင်သလို သေးလွန်းလျှင်လည်း မလှနိုင်ဟူသည့် ရှေးကဆိုစကား ရှိပါသည်။ လူထဲမှာနေပြီး လူတို့၏ အဖြစ်သနစ်များကို ကျေကျေလည်လည် သိနားလည်လျက်နှင့် အချိန်ကြာမြင်အောင် စကားပရိယာယ်ကြွယ်ဝစွာ အဘယ်ကြောင့် ကွေ့ဝိုက်ပြောဆိုနေရပါသနည်း။ ကျွန်ုပ်တို့နှစ်ဦးသည် ငွေထုပ်ချင်းလည်းတူ၊ အရွယ်ချင်းကလည်း ညီမျှ၊ အလှချင်းကလည်း နတ်များက စီမံပေါင်းဖက်ပေးသကဲ့သို့ပင် ဖြစ်နေပါပြီ။ အချိန်အခါအလိုက် တိုင်းထွာရက်လုပ်ထားသော ပတ္တလာသည် မိုးရွာသည်နှင့်ဆောင်းရန် အဆင်သ
ဖြစ်သကဲ့သို့” ဟူ၍ ဖြစ်ပါသည်။
ရေသည်ပြဇာတ်

မေးခွန်း: “ငွေထုပ်ချင်းတူ၊ လူရွယ်ချင်းမျှ၊ အလှချင်းနတ်ဖက်၊ တိုင်း၍ရက်တဲ့၊ ပက္ကလာ၊ မိုးရွာသည်နှင့်၊ အခန့်သင့်၊ အခွင့်ဆီဆိုင်၊ အတိုင်အလှဲ့၊ အစပ်ဖြင့်တဲ့လှပေါ့၊ ဂျင်ပဲ့ချင်း ပေါက်ကြစို့။ နောက်မဆုတ်တမ်း၊ သည်ယနေ့တွင်ဖြင့်၊ ဘီလူးတွေ့လက်ရသိမ်းလို့၊ အစိမ်းဖမ်း ဖမ်းတော့မည်။”
အဖြေ: ပေးထားသောစာပိုဒ်သည် စာဆိုဦးပုည၏ ရေသည်ပြဇာတ် အခန်း(၄) ရေသည်ယောက်ျားနှင့် ရေသည်မိန်းမတို့ တွေ့ဆုံခန်းမှ ကောက်နုတ်ထားခြင်း ဖြစ်သည်။ ရေသည်ယောက်ျားက ရေသည်မိန်းမကို ဗာရာဏသီမြို့တောင်မျက်နှာ လမ်းခုလတ်တစ်နေရာတွင် ရေသည်ယောက်ျားနှင့် ရေသည်မိန်းမတို့ တွေ့ဆုံချိန်၌ ရေသည်မိန်းမက မိမိကိုသဘောကျကာ ရေလာမြောင်းပေးစကား ပြောဆိုသောကြောင့် ယခုချက်ချင်း လက်ထပ်ရန် ပြန်လည်ပြောဆိုသောစကား ဖြစ်ပါသည်။ ရေသည်ယောက်ျားပြောဆိုပုံမှာ “ကျွန်ုပ်တို့နှစ်ဦးသည် ငွေထုပ်ချင်းလည်းတူ၊ အရွယ်ချင်းကလည်း ညီမျှ၊ အလှချင်းကလည်း နတ်များက စီမံပေါင်းဖက်ပေးသကဲ့သို့ပင် ဖြစ်နေပါပြီ။ အချိန်အခါကို တိုင်းထွာရက်လုပ်ထားသော ပက္ကလာဟူသည့် ခမောက်သည် မိုးရွာလိုက်သည်နှင့် ဆောင်းရန် အဆင်သင့်ဖြစ်သကဲ့သို့ သင်နှင့်ကျွန်ုပ်တို့မှာ အခွင့်အရေးချင်း တိုက်ဆိုင်နေပါပြီ။ အတိုင်နှင့်အလှည့် ညီညွတ်သလို အဆင်ပြေညီညွတ်နေပါပြီ။ ထို့ကြောင့် ဂျင်ကဲ့သို့သော ဆင်းရဲသားဘဝတူအချင်းချင်း ပေါင်းသင်းလက်ထပ်ကြပါ့။ သည်ယနေ့တွင်ဖြင့် နောက်မဆုတ်တော့ပါ။ ဘီလူးသည် သားကောင်ကို လက်ရသိမ်းပိုက်သကဲ့သို့ ကျွန်ုပ်သည်လည်း အချိန်ဆွဲမနေတော့ဘဲ သင့်ကို ယခုချက်ချင်းပင် သိမ်းပိုက်ပါတော့မည်” ဟူ၍ ဖြစ်ပါသည်။

မေးခွန်း: “ချစ်တယ် ကြိုက်တယ်၊ အတင်းအကျပ်၊ နောက်ပိုးထပ်လို့၊ တော့တဲ့ကပ် တွယ်လေသည်။ ဘယ်နှယ်တုံး
ခုတင်ခု၊ အရပ်မှုဆော်သလို၊ တော်ရုံပင်သောပါရော။ ပေါ့ပေါ့တန်တန်၊ ဟင်းရွက်ကန်စွန်း၊ သရေနွမ်းအောင်၊
တလတွန်းကြံတယ်လို့၊ ဟန်ပန်ရနိုင်ပ့ါမလား။”
အဖြေ: ပေးထားသောစာပိုဒ်သည် စာဆိုဦးပုည၏ ရေသည်ပြဇာတ် အခန်း(၄) ရေသည်ယောက်ျားနှင့် ရေသည်မိန်းမတို့ တွေ့ဆုံခန်းမှ ကောက်နုတ်ထားခြင်း ဖြစ်သည်။ ရေသည်မိန်းမက ရေသည်ယောက်ျားကို ဗာရာဏသီမြို့တောင်မျက်နှာ လမ်းခုလတ်တစ်နေရာတွင် ရေသည်ယောက်ျားနှင့် ရေသည်မိန်းမတို့ တွေ့ဆုံချိန်၌ ရေသည်မိန်းမက ရေသည်ယောက်ျားက မိမိကို ယခုချက်ချင်းလက်ထပ်မည်ဟု အတင်းအကြပ် ပြောဆိုလာသောကြောင့် ဣန္ဒြေဆည်ကာ ငွေလေးရွေးကိုသွားယူရန် ပြောဆိုသောစကား ဖြစ်ပါသည်။ ရေသည်မိန်းမပြောဆိုပုံမှာ “ချစ်ပါတယ်၊ ကြိုက်ပါတယ်ဟူသည့် စကားများကို အတင်းအကျပ် ပြောဆိုကာ နောက်ပိုး၊ အထပ်ထပ်ပိုး၍ တော့်တဲ့ကပ်သလို မခွာတမ်းကပ်နေပါတော့သည်။ ဘယ်နှယ်လဲ။ ခုချက်ချင်းလိုပါပဲလား။ အရပ်ထဲတွင်ဆောင်ရွက်ရန် အမှုကိစ္စများကို ခဏခဏဆော်ဩသလို တော်ရုံပင် မြန်စေချင်ပါသည်။ ကျွန်မကို ဟင်းရွက်ကန်စွန်းရွက်ကဲ့သို့ ပေါ့ပေါ့တန်တန် သဘောထားပါက ဂုဏ်သရေညှိုးနွမ်းရပါလိမ့်မည်။ အတင်းအကြမ်းကြံစည်ပါက ဟန်နှင့်ပန်နှင့် ဖြစ်နိုင်မည်မဟုတ်ပါ” ဟူ၍ဖြစ်ပါသည်။
ရေသည်ပြဇာတ်

မေးခွန်း: “တစ်နပ်စားမကြံ၊ တကယ်တန်းမှန်ပါလျှင်၊ စရန်ခန်းဝင်၊ သေတ္တာနှင့်အလေး၊ ငွေလေးရွေးကို၊ ကြိုက်ကြေးတင်မှ၊ အကြင်လင်မယား၊ လူနှင့်တူလို့၊ လူခန့်ညားတော့မပ။ ငွေသွားလို့ယူ၊ ငွေမြင်လျှင်၊ လင်လုပ်မည်၊ အဟုတ်ပ ဟလူရယ်။”
အဖြေ: ပေးထားသောစာပိုဒ်သည် စာဆိုဦးပုည၏ ရေသည်ပြဇာတ် အခန်း(၄) ရေသည်ယောက်ျားနှင့် ရေသည်မိန်းမတို့ တွေ့ဆုံခန်းမှ ကောက်နုတ်ထားခြင်း ဖြစ်သည်။ ရေသည်မိန်းမက ရေသည်ယောက်ျားကို ဗာရာဏသီမြို့တောင်မျက်နှာ လမ်းခုလတ်တစ်နေရာတွင်
ရေသည်ယောက်ျားနှင့် ရေသည်မိန်းမတို့ တွေ့ဆုံချိန်၌ ရေသည်မိန်းမက ရေသည်ယောက်ျား၏ ငွေကြေးပိုင်ဆိုင်မှုနှင့် စားသောက်မှုအခြေအနေတို့ကို သိရသောအခါ သဘောကျနှစ်သက်သောကြောင့် ရေလာမြောင်းပေးပြောဆိုခြင်း ဖြစ်ပါသည်။ ရေသည်မိန်းမပြောဆိုပုံမှာ “ကျွန်မကို ခဏတာအတွက် မကြံစည်ဘဲ တစ်ဘဝတာအတွက်သာ မှန်ကန်ခဲ့ပါလျှင် စရန်ခန်းဝင်အဖြစ် သေတ္တာနှင့် အလေးအပင် ထည့်ထားပါသည်ဆိုသော ငွေလေးရွေးကို ကြိုက်ကြေးတင်စေချင်ပါသည်။ သို့မှသာ အကြင်လင်မယားအဖြစ် လူအများကဲ့သို့ပင် ခံ့ညားပါလိမ့်မည်။ ထို့ကြောင့် ငွေသာသွားယူပါ။ ငွေမြင်လျှင် လက်ခံပေါင်းသင်းပါမည်။ ၄င်းမှာ အဟုတ်ပြောသည့်စကား ဖြစ်ပါသည်” ဟူ၍ဖြစ်ပါသည်။

မေးခွန်း: “ဇမ္ဗူလုံးနတ်၊ တို့မင်းမြတ်မှာလဲ၊ ပြဿဒ်ဘုံပျံ၊ နန်းသိမ်းပွဲခံမတဲ့၊ ပန်းမန်နံ့သာ၊ လိမ်းကျံကာနှင့်၊ ကြင်ရာမကွဲ၊ အချို့ဝယ်လို့၊ ပွဲလယ်မှာတဲရအောင်၊ ပဲဝက်သပြာ၊ လေးရွေးဟာကို၊ မြန်စွာသာ ယူချေတော့”
အဖြေ: ပေးထားသောစာပိုဒ်သည် စာဆိုဦးပုည၏ ရေသည်ပြဇာတ် အခန်း(၄) ရေသည်ယောက်ျားနှင့် ရေသည်မိန်းမတို့ တွေ့ဆုံခန်းမှ ကောက်နုတ်ထားခြင်း ဖြစ်သည်။ ရေသည်မိန်းမက ရေသည်ယောက်ျားကို ဗာရာဏသီမြို့တောင်မျက်နှာ လမ်းခုလတ်တစ်နေရာတွင်
ရေသည်ယောက်ျားနှင့် ရေသည်မိန်းမတို့ တွေ့ဆုံချိန်၌ ရေသည်ယောက်ျားက မိမိကို ယခုချက်ချင်းလက်ထပ်မည်ဟု အတင်းအကြပ် ပြောဆိုလာသောကြောင့် ဣန္ဒြေဆည်ကာ ငွေလေးရွေးကို သွားယူရန် ပြောဆိုသောစကား ဖြစ်ပါသည်။ ရေသည်မိန်းမပြောဆိုပုံမှာ “ဇမ္ဗူဒီပါတစ်ခုလုံး၏ နတ်သဖွယ်ဖြစ်သော တို့မင်းမြတ်မှာလည်း ဘုံ၊ ပြဿဒ်များဖြင့် နန်းသိမ်းပွဲခံသည့် အခမ်းအနားကျင်းပမည်ဟု သိရပါသည်။ ထိုပွဲတွင် ပန်းမန်နံ့သာလိမ်းကျံပြီး အတူတကွ အချိုအချဉ်ဝယ်၍ ပွဲလယ်မှာစားရအောင် ပဲဝက်ဟူသည့် ငွေလေးရွေးအသပြာကို အလျင်အမြန်သာ သွားယူပါတော့” ဟူ၍ ဖြစ်ပါသည်။

မေးခွန်း: “ငွေစင်ပဲဝက်၊ မသုံးရက်တဲ့၊ အနဂ္ဃရတနာ၊ မြောက်မြို့ရိုးကြား၊ ငါဝှက်လို့ ထားခဲ့တဲ့၊ ကြေးများစွာကို၊ မကြာချက်ချင်း၊ မီးနှင့်အတူ၊ ကျိုက်ကျိုက်ဆူတဲ့၊ သဲပူတွင်းမှာ၊ သိုင်းနင်းကွက်ကျ၊ ရေသည်မလူ၊ ကြင်သည်းအူ၊ ငွေစယူကြွတော့မည်”
အဖြေ: ပေးထားသောစာပိုဒ်သည် စာဆိုဦးပုည၏ ရေသည်ပြဇာတ် အခန်း(၄) ရေသည်ယောက်ျားနှင့်  ရေသည်မိန်းမတို့ တွေ့ဆုံခန်းမှကောက်နုတ်ထားခြင်း ဖြစ်သည်။ ရေသည်ယောက်ျားက မိမိတစ်ကိုယ်တည်း ဗာရာဏသီမြို့တောင်မျက်နှာ လမ်းခုလတ်တစ်နေရာတွင် ရေသည်ယောက်ျားနှင့် ရေသည်မိန်းမတို့ တွေ့ဆုံစကားပြောဆိုပြီးချိန်၌ ရေသည်မိန်းမက မိမိကိုလက်ခံကာ ငွေလေးရွေးကို အလျင်အမြန် သွားယူခိုင်းသောကြောင့် ငွေသွားယူရန် ဝမ်းမြောက်ရွှင်လန်းစွာဖြင့် ပြောဆိုသောစကား ဖြစ်ပါသည်။ ရေသည်ယောက်ျားပြောဆိုပုံမှာ “ငွေစင်ပဲဝက်ဟူသည့် မသုံးရက်သော တန်ဖိုးအတိုင်း မသိထိုက်တန်သော မြောက်မြို့ရိုး ကြားတွင် ဝှက်ထားခဲ့သော ငွေကြေးများစွာကို မကြာစေရအောင် ယခုချက်ချင်းပင် သွားယူပါတော့မည်။ မီးကဲ့သို့ ကျိုက်ကျိုက်ဆူ မတတ် ပူလောင်နေသော သဲပူတွင်းတွင် ခြေကို သိုင်းကွက်ကျနင်း၍ ရေသည်မိန်းမ၏ ကြင်သည်းအူဖြစ်သော ကျွန်ုပ်သည် ငွေစယူရန် ကြွချီပါတော့မည်”ဟူ၍ ဖြစ်ပါသည်။
ရေသည်ပြဇာတ်

မေးခွန်း: “လူတစ်ယောက်ဟာ၊ အပူမစဲ၊ မီးလောက်ရဲတဲ့၊ သဲပြင်သာမှာ၊ နေဝါညီးညီး၊ မွန်းတည့်တုန်း နေ၊ အခိုးဝေတဲ့၊ နေပူကြီးမှာ၊ လက်သီးချီးမြှောက်၊ လက်ပမ်းပေါက်နှင့်၊ ဝမ်းမြောက်အူရွှင်၊ ကကာပြေးလို့ ဟန်ရေးဆင်၊ ဖြစ်အင်ထူးလှပါတကား။”
အဖြေ: ပေးထားသောစာပိုဒ်သည် စာဆိုဦးပုည၏ ရေသည်ပြဇာတ် အခန်း(၅) ရေသည်ယောက်ျားနှင့် ဥဒယမင်းကြီးတို့ တွေ့ဆုံခန်းမှ ကောက်နုတ်ထားခြင်း ဖြစ်သည်။ ဥဒယမင်းကြီးက အမတ်ကြီးများကို ဗာရာဏသီမြို့နန်းတော်ထဲတွင် နေမွန်းတည့်ချိန်၌ ဥဒယမင်းကြီးက လူတစ်ယောက် နေပူထဲတွင် ဝမ်းမြောက်ရွှင်လန်းစွာ ပြေးလွှားနေခြင်း အကြောင်းရင်းကို သိလိုသောကြောင့် မိန့်ဆိုသောစကား ဖြစ်ပါသည်။ ဥဒယမင်းကြီး မိန့်ဆိုပုံမှာ "လူတစ်ယောက်သည် မပူမစဲဘဲ မီးကဲ့သို့ ရဲရဲနီနေသည့် သဲပြင်ပေါ်တွင် မွန်းတည့်နေ၏ အခိုးဝေနေသော နေပူကြီးအောက်တွင် လက်သီးများ ချီကာမြှောက်ကာ လက်ပမ်းပေါက် ခတ်ကာဖြင့် ဝမ်းမြောက်ရွှင်လန်းစွာ ကလျက် ပြေးနေပေသည်။ သူ၏ဟန်ပန်မှာ ထူးခြားလွန်းလှပေသည်” ဟူ၍ ဖြစ်ပါသည်။

မေးခွန်း: “ကျော်လွှားခုန်ပေါက်၊ တီးလက်ဖျောက်နှင့်၊ မြောက်သို့တူရှု၊ မျက်နှာမူ၍၊ ပူမှန်းမသိ၊ ချွေတလုံးလုံး၊ လမ်းမဆုံးအောင်၊ ပြေးတုန်းပင်ရှိသေးသည်။ ပီတိရွှင်ရွှင်၊ အူကိုလေပင်၊ မျက်နှာပွင်တဲ့၊ ချင်းရုပ်သွင်မှာ၊ ဘဝင်မြူးလှပါတကား။”
အဖြေ: ပေးထားသောစာပိုဒ်သည် စာဆိုဦးပုည၏ ရေသည်ပြဇာတ် အခန်း(၅) ရေသည်ယောက်ျားနှင့် ဥဒယမင်းကြီးတို့ တွေ့ဆုံခန်းမှ ကောက်နုတ်ထားခြင်း ဖြစ်သည်။ ဥဒယမင်းကြီးက အမတ်ကြီးများကို ဗာရာဏသီမြို့နန်းတော်ထဲတွင် နေမွန်းတည့်ချိန်၌ ဥဒယမင်းကြီးက လူတစ်ယောက် နေပူထဲတွင် ဝမ်းမြောက်ရွှင်လန်းစွာ ပြေးလွှားနေခြင်း အကြောင်းရင်းကို သိလိုသောကြောင့် မိန့်ဆိုသောစကား ဖြစ်ပါသည်။ ဥဒယမင်းကြီး မိန့်ဆိုပုံမှာ “ကျော်ကာလွှားကာ ခုန်ကာပေါက်ကာ လက်ဖျောက်တီးကာဖြင့် မြောက်အရပ်သို့ မျက်နှာမူ၍ ပူမှန်းမသိသည့်အသွင်ဖြင့် ချွေးတလုံးလုံးနှင့် လမ်းမဆုံးအောင် ပြေးနေဆဲပင်ရှိနေသေးသည်။ ပီတိများရွှင်နေသည့် အူကို လေပင်သကဲ့သို့ မျက်နှာပွင်နေသည့် သူ၏ရုပ်သွင်နှင့် စိတ်ဘဝင်မှာ ရွှင်မြူးလွန်းလှပေသည်” ဟူ၍ ဖြစ်ပါသည်။

မေးခွန်း: “အများတကာ၊ ဓမ္မတာနှင့်၊ နင်မှာမတူ၊ မွန်းတည့်တုန်းနေ၊ အခိုးဝေတဲ့၊ သဲမြေပူမှာ၊ တစ်ရှုမနား၊ ကလျက်ပြေးကာ၊ ဝမ်းပန်းသာတဲ့၊ ကြောင်လျာများကို၊ မုသားမဖန်၊ ဟုတ်တိုင်းပြန်၊ အမှန်တင်စမ်းဟဲ့”
အဖြေ: ပေးထားသောစာပိုဒ်သည် စာဆိုဦးပုည၏ ရေသည်ပြဇာတ် အခန်း(၅) ရေသည်ယောက်ျားနှင့် ဥဒယမင်းကြီးတို့ တွေ့ဆုံခန်းမှ ကောက်နုတ်ထားခြင်း ဖြစ်သည်။ ဥဒယမင်းကြီးက ရေသည်ယောက်ျားကို ဗာရာဏသီမြို့နန်းတော်ထဲတွင် ရေသည်ယောက်ျားနှင့် ဥဒယမင်းကြီးတို့ တွေ့ဆုံချိန်၌ ဥဒယမင်းကြီးက ရေသည်ယောက်ျားကို နေပူထဲတွင် ဝမ်းမြောက်ရွှင်လန်းစွာ ပြေးလွှားနေခြင်း အကြောင်းရင်းကို သိလိုသောကြောင့် မိန့်ဆိုသောစကား ဖြစ်ပါသည်။ ဥဒယမင်းကြီး မိန့်ဆိုပုံမှာ “အများတကာတို့၏ထုံးစံနှင့် သင့်မှာမတူဘဲ မွန်းတည့်ချိန် အခိုးဝေနေသော နေပူကြီးထဲတွင် အသက်တစ်ခါရှူချိန်လေးပင် မနားနိုင်အောင် ကလျက်ပြေးနေရသည့် ဝမ်းသာစရာ အကြောင်းခြင်းရာကို မုသားမပါ ဟုတ်မှန်သည့်အတိုင်း မှန်ရာကို လျှောက်တင်စမ်းဟဲ့” ဟူ၍ ဖြစ်ပါသည်။
ရေသည်ပြဇာတ်

မေးခွန်း: “လူဆင်းရဲမှာ ရင်ကွဲလုမျှ၊ ရေရောင်းလုပ်စား တစ်သက်လုံးရှာလို့မှ၊ သည်တစ်ခါရဖူးတဲ့၊ ငွေစငွေညံ့ပဲဝက်ခန့်ကို၊ ရွှေနန်းသနင်း၊ ဘိသိက်ပွဲကျင်းရာတွင်၊ လူချင်းတူတူ၊ သူများနဲပင်၊ ငွေစရိတ်ဖြုန်း၊ ဝယ်ကာသုံး၊ လူလုံးပြဝင်မယ်လို့”
အဖြေ: ပေးထားသောစာပိုဒ်သည် စာဆိုဦးပုည၏ ရေသည်ပြဇာတ် အခန်း(၅) ရေသည်ယောက်ျားနှင့် ဥဒယမင်းကြီးတို့ တွေ့ဆုံခန်းမှ ကောက်နုတ်ထားခြင်း ဖြစ်သည်။ ရေသည်ယောက်ျားက ဥဒယမင်းကြီးကို ဗာရာဏသီမြို့နန်းတော်ထဲတွင် ရေသည်ယောက်ျားနှင့် ဥဒယမင်းကြီးတို့ တွေ့ဆုံချိန်၌ ရေသည်ယောက်ျားက နေပူထဲတွင် ပြေးလွှားနေရခြင်းအကြောင်းရင်းကို မင်းကြီးက မေးမြန်းသောကြောင့် ပြန်လည်လျှောက်တင်ခြင်း ဖြစ်ပါသည်။ ရေသည်ယောက်ျား လျှောက်တင်ပုံမှာ “လူဆင်းရဲမှာ ရင်ကွဲလုမတတ် ရေရောင်း၍ တစ်သက်လုံး ရှာခဲ့ရာ ဤတစ်ကြိမ်သာ ရဖူးသော ငွေစငွေညံ ပဲဝက်ခန့်အသပြာ ရှိပါသည်။ ထိုငွေစကို နန်းတော်၏ အထွတ်အထိပ်ဖြစ်သော မင်းကြီး၏ ဘိသိက်ပွဲကျင်းပသည့် အခမ်းအနားတွင် လူတကာနည်းတူ ငွေစရိတ်များဖြုန်းကာ ဝယ်သုံးရအောင် လူလုံးပြကာ ဝင်မည်” ဟူ၍ ဖြစ်ပါသည်။

မေးခွန်း: “ချစ်ခင်သက်ထား၊ ကျွန်တော်မျိုးမယားက၊ သွား၍ယူချေ။ အပြင်းစေသောကြောင့် နေပူမရှောင်၊ သဲလောင်မစိုး၊ မြောက်မြို့ရိုးမှာ၊ ကြိုးကြိုးစားစား ဝှက်၍ထားခဲ့တဲ့၊ ငွေသားလေးရွေး၊ ပဲဝက်ကြေးကို
အပြေးမြန်စွာယူမယ်လို့ လာပါသည်”
အဖြေ: ပေးထားသောစာပိုဒ်သည် စာဆို ဦးပုည၏ ရေသည်ပြဇာတ် အခန်း(၅) ရေသည်ယောက်ျားနှင့် ဥဒယမင်းကြီးတို့ တွေ့ဆုံခန်းမှ ကောက်နုတ်ထားခြင်း ဖြစ်သည်။ ရေသည်ယောက်ျားက ဥဒယမင်းကြီးကို ဗာရာဏသီမြို့နန်းတော်ထဲတွင် ရေသည်ယောက်ျားနှင့် ဥဒယမင်းကြီးတို့ တွေ့ဆုံချိန်၌ ရေသည်ယောက်ျားက နေပူတွင် ပြေးလွှားနေရခြင်းအကြောင်းရင်းကို မင်းကြီးက မေးမြန်းသောကြောင့် ပြန်လည်လျှောက်တင်ခြင်း ဖြစ်ပါသည်။ ရေသည်ယောက်ျား လျှောက်တင်ပုံမှာ ကျွန်တော်မျိုးချစ်ခင်ရသော မယားက သွားယူပါဟု အပြင်းအထန်စေခိုင်းသောကြောင့် နေပူမည်ကို မရှောင်နိုင်သလို သဲပူလောင်မည်ကိုလည်း မစိုးရိမ်ဘဲ မြောက်မြို့ရိုးကြားတွင် ကြိုးကြိုးစားစားဝှက်ထားခဲ့သော ငွေသားလေးရွေးဟူသည့် ပဲဝက်ကြေးငွေကိုယူမည်ဟု အမြန်ပြေးကာ လာခဲ့ခြင်းဖြစ်ပါသည်” ဟူ၍ ဖြစ်ပါသည်။

မေးခွန်း: “ရွှေနန်းမြောက်ကို၊ ခြောက်ယူဇနာ၊ တောင်မှာထို့ဟန်၊ ၁၂ ယူဇနာ၊ သင်္ချာမချို့၊ တာငန်းဖို့တဲ့၊ မြို့နှစ်ပြန်ကို၊ မြူဆံလောက်သေး၊ ပဲဝက်အနေ၊ ကြိတ်စာကျေတဲ့၊ ငွေကလေးနှင့်၊ ဘေးကိုမတာ၊ သက်စွန့်ကြိုးပမ်း၊ သွေးသံပင် ခန်းလောက်အောင်၊ တရကြမ်းလာခဲ့တယ်”
အဖြေ: ပေးထားသောစာပိုဒ်သည် စာဆိုဦးပုည၏ ရေသည်ပြဇာတ် အခန်း(၅) ရေးသည်ယောက်ျားနှင့်ဥဒယမင်းကြီးတို့ တွေ့ဆုံခန်းမှ ကောက်နုတ်ထားခြင်း ဖြစ်သည်။ ဥဒယမင်းကြီးက ရေသည်ယောက်ျားကို ဗာရာဏသီမြို့နန်းတော်ထဲတွင် ရေသည်ယောက်ျားနှင့် ဥဒယမင်းကြီးတို့ တွေ့ဆုံချိန်၌ ဥဒယမင်းကြီးက နေပူကြီးထဲတွင် မြောက်မြို့ရိုးသို့ပြေး၍ ငွေလေးရွေးသွားယူမည် ရေသည်ယောက်ျားကို သနားသောကြောင့် မိန့်ကြားသောစကား ဖြစ်ပါသည်။ ဥဒယမင်းကြီး မိန့်ဆိုပုံမှာ “ရွှေနန်းတော်၏မြောက်ဘက်တွင် ခြောက်ယူဇနာခရီးဖြစ်ပြီး တောင်ဘက်တွင်လည်း ထို့အတူပင်ဖြစ်သည်။ သင်္ချာနည်းဖြင့် တွက်ကြည့်လိုက်ပါက (၁၂)ယူဇနာဟူသည့် ခရီးမှာ မြို့နှစ်ပြန် အကွာအဝေးဖြစ်သည်။ ထိုခရီးကို မြူဆံကဲ့သို့ သေးလွှားလှသော၊ အလွန်သေးဖွဲ သိမ်နုပ်နည်းပါးသော ပဲဝက်ဟူသည့် ငွေကလေးအတွက်နှင့် အသက်ဘေးကိုပင် မတွယ်မတာဘဲ သက်စွန့်ကြိုးပမ်းကာ သွေးသံများ ခမ်းခြောက်လောက်အောင် အတင်းတရကြမ်း လာခဲ့ရပေသည်”ဟူ၍ ဖြစ်ပါသည်။
ရေသည်ပြဇာတ်

မေးခွန်း: “ယူဇနာ တာထောက်၊ တစ်ဝက်လဲရောက်ကပြီ။ နောက်ကိုလော၍၊ ကရောကပါး၊ နင်မသွားနှင့်တော့။ နင်ထားတဲ့ငွေမှုံ၊ ပဲဝက်ခန့်ကို၊ သန့်သန့်ရှိစေ၊ အခြားရှစ်ရွေး၊ တစ်ပဲကြေးကို၊ ငါပေးမည်။ ဓွန့်ရှည်ခရီး၊ နေပူကြီးကို၊ ချွေးစီးတစ်ဖြာ၊ မပြေးပါနှင့်တော့”
အဖြေ: ပေးထားသောစာပိုဒ်သည် စာဆိုဦးပုည၏ ရေသည်ပြဇာတ် အခန်း(၅) ရေသည်ယောက်ျားနှင့်ဥဒယမင်းကြီးတို့ တွေ့ဆုံခန်းမှ ကောက်နုတ်ထားခြင်း ဖြစ်သည်။ ဥဒယမင်းကြီးက ရေသည်ယောက်ျားကို ဗာရာဏသီမြို့နန်းတော်ထဲတွင် ရေသည်ယောက်ျားနှင့် ဥဒယမင်းကြီးတို့ တွေ့ဆုံချိန်၌ ဥဒယမင်းကြီးက နေပူကြီးထဲတွင် မြောက်မြို့ရိုးသို့ပြေး၍ ငွေလေးရွေးသွားယူမည် ရေသည်ယောက်ျားကို သနားသောကြောင့် ငွေတစ်ပဲပေးကာ မသွားရန် တားမြစ်ပုံနှင့် ဆက်စပ် သုံးထားသောစကား ဖြစ်ပါသည်။ ဥဒယမင်းကြီး မိန့်ဆိုပုံမှာ “ယူဇနာအားဖြင့် တစ်ဝက်လည်းရောက်နေပေပြီ။ နောက်ထပ်လော၍ ကတိုက်ကရိုက် နင်မပြေးပါနှင့်တော့။ နင်ထားခဲ့တဲ့ ငွေညံ့ဟူသည့် ငွေလေးရွေးခန့်ကို သန့်သန့်လေး ရှိနေပါစေ။ အခြားသော ရှစ်ရွေးဟူသည့် တစ်ပဲကြေးငွေကို ငါပေးပါမည်။ ရှည်လျားဝေးလံလှသော ခရီးကို နေပူကြီးထဲတွင် ချွေးစီးများကျနေအောင် ပြေးမနေပါနှင့်တော့” ဟူ၍ ဖြစ်ပါသည်။

မေးခွန်း: “ရေကြည်ရောင်းခ၊ အဖိုးရတဲ့၊ ငွေစလေးရွေး၊ မြို့ရိုးကြားမှာ၊ သူနေရှာတဲ့၊ ဟိုဟာကလေးကိုလဲ၊ ပြေး၍ ယူချင်လှပါသေးသည်။ အထည်အထုပ်၊ ငွေစသာဟုတ်ပါစေ၊ ဖြုတ်မျက်လုံးလောက်၊ သေးလို့ပင်ပျောက်ကတဲ၊ မထောက်မရှု၊ အနည်းငယ်မျှရယ်လို့၊ တယ်ကရမပြုသင့်ဘူး”
အဖြေ: ပေးထားသောစာပိုဒ်သည် စာဆိုဦးပုည၏ ရေသည်ပြဇာတ် အခန်း(၅) ရေသည်ယောက်ျားနှင့် ဥဒယမင်းကြီးတို့ တွေ့ဆုံခန်းမှ ကောက်နုတ်ထားခြင်း ဖြစ်သည်။ ရေသည်ယောက်ျားက ဥဒယမင်းကြီးကို ဗာရာဏသီမြို့နန်းတော်ထဲတွင် ရေသည်ယောက်ျားနှင့် ဥဒယမင်းကြီးတို့ တွေ့ဆုံချိန်၌ ရေသည်ယောက်ျားက မိမိစုဆောင်းထားသော ငွေလေးရွေးကို တပ်မက်တွယ်တာလွန်း သောကြောင့်
မင်းကြီးပေးသော ငွေကိုလည်း ယူမည်။ မိမိ၏ငွေလေးရွေးကိုလည်း သွားယူမည်ဖြစ်ကြောင်း လျှောက်ထားသောစကား ဖြစ်ပါသည်။ ရေသည်ယောက်ျား လျှောက်ထားပုံမှာ “ရေကြည်ရောင်း၍ အဖိုးအခအဖြစ် ရထားသော ငွေလေးရွေးဟူသည့် မြောက်မြို့ရိုးကြားတွင် သူနေရှာသော ဟိုဟာကလေးကိုလည်း ပြေး၍ယူလိုက်ချင်ပါသေးသည်။ အထည်အထုပ်ဟူသည့် ငွေစသာဟုတ်မှန်ပါက ဖြုတ်မျက်လုံးတမျှ ပျောက်ကွယ်လုမတတ်ပင် သေးငယ်နေပါသော်လည်း အနည်းငယ်မျှဟူ၍
မထောက်မထား မလေးမစားမပြုသင့်ပါ” ဟူ၍ ဖြစ်ပါသည်။

မေးခွန်း: “ပူဆာညှိုးခွေ၊ ပင်ပန်းလို့သေရောမည်၊ နင်ငွေကိုထား၊ သဲပူပြင်ကို၊ နင်မသွားနှင့်။ မယားကြင်နာ၊ နင်သည်းချာမှာ၊ မျက်နှာရသလောက်၊ စိတ်ရွှင်လန်း၊ ဝမ်းပန်းမြောက်အောင်၊ လက်ရောက်မနှေး၊ တစ်သောင်းသပြာ၊ ချိန်တစ်ရာကို၊ ခုမကြာပေးမည်ဟဲ့”
အဖြေ: ပေးထားသောစာပိုဒ်သည် စာဆိုဦးပုည၏ ရေသည်ပြဇာတ် အခန်း(၅) ရေသည်ယောက်ျားနှင့် ဥဒယမင်းကြီးတို့ တွေ့ဆုံခန်းမှ ကောက်နုတ်ထားခြင်း ဖြစ်သည်။ ဥဒယမင်းကြီးက ရေသည်ယောက်ျားကို ဗာရာဏသီမြို့နန်းတော်ထဲတွင် ရေသည်ယောက်ျားနှင့် ဥဒယမင်းကြီးတို့ တွေ့ဆုံချိန်၌ ဥဒယမင်းကြီးက ငွေတစ်ပဲပေးသော်လည်း ရေသည်ယောက်ျားက သူ ငွေလေးရွေးကို စွဲလမ်းတပ်မက်နေသောကြောင့် ငွေချိန်တစ်ရာပေးကာ ငွေလေးရွေးကို သွားမယူရန် တားမြစ်သောစကား ဖြစ်ပါသည်။ ဥဒယမင်းကြီး မိန့်ဆိုပုံမှာ “စိတ်ထိခိုက် ညှိုးနွမ်းပူလောင်ကာ ပင်ပန်း၍ သေဆုံးသွားနိုင်ပါသည်။ နင်ငွေကို ထားလိုက်ပါတော့။ သဲပူပြင်ကို သင်မသွားပါနှင့်တော့။ နင် မယားကြင်ရာထံတွင် မျက်နှာရလောက်အောင် စိတ်ရွှင်လန်းကာ ဝမ်းမြောက်သွားအောင် အချိန်မနှေးစေရဘဲ ယခုချက်ချင်း လက်ငင်းပင် တစ်သောင်းဟူသည့် အသပြာအလေးချိန်တစ်ရာကို ငါပေးပါမည်”ဟူ၍ ဖြစ်ပါသည်။
ရေသည်ပြဇာတ်

မေးခွန်း: “ဝေးလှသည့်နေရာ၊ မြို့ရိုးမှာဝှက်ခဲ့တဲ့၊ ပဲဝက်ဟာကို၊ မတာမတွယ်၊ တဏှာကိုပယ်ပါရော။ ကိုယ်ဝယ်အသက်၊ မထောက်မထား၊ မတော်သွားမိလို့၊ ဆုံးပါးပျက်ခဲလျှင်၊ ပဲဝက်သပြာ၊ မကယ်ရှာပေဘူး။ မြန်မာချိန်ငွေစ၊ တစ်ရာပင်ရမှကို၊ စိတ်ချ၍ နေပါတော့လေဟဲ့”
အဖြေ: ပေးထားသောစာပိုဒ်သည် စာဆို ဦးပုည၏ ရေသည်ပြဇာတ် အခန်း(၅) ရေသည်ယောက်ျားနှင့်ဥဒယမင်းကြီးတို့ တွေ့ဆုံခန်းမှ ကောက်နုတ်ထားခြင်း ဖြစ်သည်။ ဥဒယမင်းကြီးက ရေသည်ယောက်ျားကို ဗာရာဏသီမြို့နန်းတော်ထဲတွင် ရေသည်ယောက်ျားနှင့် ဥဒယမင်းကြီးတို့ တွေ့ဆုံချိန်၌ ဥဒယမင်းကြီးက ငွေတစ်ပဲပေးသော်လည်း ရေသည်ယောက်ျားက သူ ငွေလေးရွေးကို စွဲလမ်းတပ်မက်နေသောကြောင့် ငွေချိန်တစ်ရာပေးကာ ပဲဝက်ငွေကို မတွယ်တာတော့ရန် မိန့်ကြားသောစကား ဖြစ်ပါသည်။ ဥဒယမင်းကြီး မိန့်ဆိုပုံမှာ “ဝေးကွာလှသည့် နေရာဖြစ်သည့် မြောက်မြို့ရိုးတွင် ဝှက်ထားခဲ့သော ပဲဝက်ငွေကို မတွယ်တာပါနှင့်တော့။ စွဲလမ်းမှုတဏှာကို စွန့်ပယ်ပါတော့။ ကိုယ်အသက်ကို မထောက်ထားဘဲ မတော်တဆသွားခဲမိ၍ ဆုံးပါးပျက်စီးခဲ့ပါလျှင် ပဲဝက်ငွေအသပြာက ကယ်တင်နိုင်မည် မဟုတ်ပါ။ မြန်မာငွေ အလေးချိန်တစ်ရာပင် ရနေမှဖြင့် စိတ်ချစွာ နေသင့်လှပါတော့သည်” ဟူ၍ ဖြစ်ပါသည်။

မေးခွန်း: “မုန့်စားရင်းလှည်းစီး၊ ငါးနှစ်ကောင်ဖမ်း၊ ငွေပဲခြမ်းကို၊ စွဲလမ်းချက်ကြီးပါဘိ။ မငြီးငွေ့လို၊ နင်သည်လောက်ဆို့မင် ၊ ဟိုပဲဝက်ငွေ ဆုံးပါစေ။ တစ်ကုဋေတိတိ၊ နင်မယားကို၊ ငွေသားဖိလောက်အောင်၊ ကျိကျိတက်ဖွေးဖွေး၊ တစ်ခါတည်းဌေးလောက်ကဲ၊ ငါပေးတဲ့ ငွေကုဋေကို၊ ဣန္ဒြေစောင့်ချုပ်၊ အသာယူပြီးလျှင်၊ လူလှလှလုပ်လေတော့”
အဖြေ: ပေးထားသောစာပိုဒ်သည် စာဆိုဦးပုည၏ ရေသည်ပြဇာတ် အခန်း(၅) ရေသည်ယောက်ျားနှင့်ဥဒယမင်းကြီးတို့ တွေ့ဆုံခန်းမှ ကောက်နုတ်ထားခြင်း ဖြစ်သည်။ ဥဒယမင်းကြီးက ရေသည်ယောက်ျားကို ဗာရာဏသီမြို့နန်းတော်ထဲတွင် ရေသည်ယောက်ျားနှင့် ဥဒယမင်းကြီးတို့ တွေ့ဆုံချိန်၌ ဥဒယမင်းကြီးက ငွေတစ်ရာပေးကာ တားမြစ်သော်လည်း ရေသည်ယောက်ျားက သူငွေလေးရွေးကို စွဲလမ်းတပ်မက်နေသောကြောင့် ငွေတစ်ကုဋေပေးကာ ငွေလေးရွေးအား သွားမယူရန် မိန့်ကြားသောစကား ဖြစ်ပါသည်။ ဥဒယမင်းကြီး မိန့်ဆိုပုံမှာ “သင်သည် မုန့်စားရင်းလှည်းစီးနေသူပမာ၊ ငါးနှစ်ကောင်ကို တစ်ပြိုင်တည်း ဖမ်းနေသူပမာ ငွေပဲခြမ်းကို စွဲလမ်းသည့်စိတ် အားကြီးနေပါသည်။ ငွေလေးရွေးအပေါ် မငြီးငွေ့နိုင်ဘဲ နင်သည်လောက် ပြောဆိုနေသည့်အတွက် သည်တစ်ခါ ဟိုပဲဝက်ငွေကို ဆုံးပါစေတော့။ တစ်ကုဋေတိတိကို ငါပေးပါမည်။ သင့်မယားအား ငွေသားနှင့်ဖိနိုင်လောက်အောင် ကျိကျိတက် ချမ်းသာအောင် ဖွေးဖွေးလှုပ်များပြားလှသော တစ်ခါတည်း သူဌေးဖြစ်မည် ငွေတစ်ကုဋေကို ဣန္ဒြေစောင့်ထိန်းကာ အသာအယာယူပြီးလျှင် လူလှလှလုပ်လေတော့” ဟူ၍ ဖြစ်ပါသည်။

မေးခွန်း: “ဘိန်းစားဆေးငတ်၊ ဆေးမပြတ်သည့်နှယ်၊ တပ်မက်ခြင်းတဏှာ၊ အားကြီးပါဘိ၊ မဟာ ကုသိုလ်၊ ငါရွှေကိုယ်မှာ၊ အလိုတော်အား၊ ပါရမီပွားစေတော့၊ ဆင်းရဲသားဆို၊ သည်ပုဂ္ဂိုလ်လဲ၊ အလိုပြည်စုံ၊ မင်းတို့မှာသာ၊ လူ့ပြည်ရွာမှာ၊ ချမ်းသာမှုကံတော့မည်”
အဖြေ: ပေးထားသောစာပိုဒ်သည် စာဆိုဦးပုည၏ ရေသည်ပြဇာတ် အခန်း(၅) ရေသည်ယောက်ျားနှင့်ဥဒယမင်းကြီးတို့ တွေ့ဆုံခန်းမှ ကောက်နုတ်ထားခြင်း ဖြစ်သည်။ ဥဒယမင်းကြီးက ရေသည်ယောက်ျားကို ဗာရာဏသီမြို့နန်းတော်ထဲတွင် ရေသည်ယောက်ျားနှင့် ဥဒယမင်းကြီးတို့ တွေ့ဆုံချိန်၌ ဥဒယမင်းကြီးက ငွေတစ်ကုဋေပေးကာ တားမြစ်သော်လည်း ရေသည်ယောက်ျားက သူငွေလေးရွေးကိုတပ်မက်နေသောကြောင့် မိန့်ဆိုသောစကား ဖြစ်ပါသည်။ ဥဒယမင်းကြီး မိန့်ဆိုပုံမှာ "ဆေးငတ်နေသော ဘိန်းစားသည် ဆေးကိုမဖြတ်နိုင်သကဲ့သို့ သင်သည်လည်း စွဲလမ်းတပ်မက်မှု အားကြီးလွန်းလှပါသည်။ ငါကိုယ်တော်သည် မဟာကုသိုလ်တော်ရလိုသော အလိုဆန္ဒပြည်ကာ ပါရမီပွားများပါစေတော့။ ဆင်းရဲသားဖြစ်သည့် သည်ပုဂ္ဂိုလ်လည်း အလိုပြည်စုံစေတော့။ လူ့ပြည်လူ့ရွာတွင် မင်းတို့၏ စည်းစိမ်ချမ်းသာသည်သာ ချမ်းသာမှုအပြည်စုံဆုံး ဖြစ်သည်”ဟူ၍ ဖြစ်ပါသည်။
ရေသည်ပြဇာတ်

မေးခွန်း: “ဗာရာပြည်ကို ချစ်ကြည်မြတ်လေး၊ တစ်ဝက်ခြမ်းလို့၊ မင်းခမ်းပါပေးမဟဲ့။ ဟိုးရှေးက သပြာပဲဝက်ဟာကို၊ နေပါစေတော့၊ အစတုံးအောင်၊ စိတ်လုံးလုံးလျှော့ပေရော့၊ ရွှေနန်းကြော့စည်းစိမ်၊ ပြည်တစ်ခြမ်းပေါက်၊ လျှမ်းလျှမ်းတော်တဲ့၊ မြောက်စံအိမ်မှာ၊ ချမ်းငြိမ်ကျက်သရေ၊ အိမ်ရှေ့မင်းအရာနှင့်၊ ကြီးကျယ်စွာနေပေတော့”
အဖြေ: ပေးထားသောစာပိုဒ်သည် စာဆိုဦးပုည၏ ရေသည်ပြဇာတ် အခန်း(၅) ရေသည်ယောက်ျားနှင့်ဥဒယမင်းကြီးတို့ တွေ့ဆုံခန်းမှ ကောက်နုတ်ထားခြင်း ဖြစ်သည်။ ဥဒယမင်းကြီးက ရေသည်ယောက်ျားကို ဗာရာဏသီမြို့နန်းတော်ထဲတွင် ရေသည်ယောက်ျားနှင့် ဥဒယမင်းကြီးတို့ တွေ့ဆုံချိန်၌ ဥဒယမင်းကြီးက ငွေတစ်ကုဋေပေးကာ တားမြစ်သော်လည်း ရေသည်ယောက်ျားက သူငွေလေးရွေးကို သွားယူဦးမည် ပြောနေသေးသောကြောင့် အိမ်ရှေ့အရာပေးကာ ငွေလေးရွေးကို သွားမယူရန် မိန့်ဆိုသောစကား ဖြစ်သည်။ ဥဒယမင်းကြီးမိန့်ဆိုပုံမှာ “ကာသိကရာဇ်တိုင်း၏ သာယာစည်ကားလှသော ဗာရာဏသီပြည်ကို ချစ်ကြည်မြတ်နိုး လေးစားစွာ ဖြင့် တစ်ဝက်ခြမ်းကာ မင်းခမ်းမင်းနားနှင့်တကွ ငါပေးပါမည်။ ဟိုရှေးက အသပြာဖြစ်သည့် ပဲဝက်ငွေကိုနေပါစေတော့။ အစတုံးသွားအောင် စိတ်လုံးလုံးလျှော့လိုက်ပါတော့။ ရွှေနန်းစည်းစိမ်ကို တိုင်းပြည်တစ်ခြမ်းခြမ်းကာ လျှမ်းလျှမ်းတော့နေသော မြောက်စံအိမ်တော်တွင် အိမ်ရှေ့မင်းရာထူးဖြင့် အေးချမ်းတည်ငြိမ် ကျက်သရေတင်တယ်စွာ ကြီးကျယ်ခမ်းနားစွာနေပေတော့” ဟူ၍ ဖြစ်ပါသည်။

မေးခွန်း: “ကြီးကျယ်ဝင်းတဲ့၊ မင်းချမ်းသာကို၊ ညာဇမ္ဗူမော်၊ သောင်းလုံးကျော်အောင်၊ ဆုတော်ပေး၍၊ အရေးလွှဲတော်မူလိုသည်။ ထီးစည်ဝေါယာဉ်၊ ထမ်းစင်မင်းခမ်း၊ အိမ်ရှေ့မင်္ဂလာ၊ ဆောင်နှင်းရာတဲ့၊ စာစာတမ်းများကို၊ စုံစမ်းဆင်ခြင်၊ အိမ်ရှေ့အပ်နှံ၊ ဗိုလ်ပေါင်းရံ၍၊ သင်္ကြန်ယင်၊ မြှောက်တင်ချီးမြှင့်ကြရမည်”
အဖြေ: ပေးထားသောစာပိုဒ်သည် စာဆိုဦးပုည၏ ရေသည်ပြဇာတ် အခန်း(၅) ရေသည်ယောက်ျားနှင့် ဥဒယမင်းကြီးတို့ တွေ့ဆုံခန်းမှ ကောက်နုတ်ထားခြင်း ဖြစ်သည်။ ဥဒယမင်းကြီးက အမတ်ကြီးများကို ဗာရာဏသီမြို့နန်းတော်ထဲတွင် ရေသည်ယောက်ျားနှင့် ဥဒယမင်းကြီးတို့ တွေ့ဆုံချိန်၌ ဥဒယမင်းကြီးက ရေသည်ယောက်ျားအား အိမ်ရှေ့အရာ ချီးမြှင့်အပ်နှင်းတော်မူလိုသောကြောင့် လိုအပ်သည်များကို ပြင်ဆင်ကြရန် မိန့်ကြားသောစကား ဖြစ်ပါသည်။ ဥဒယမင်းကြီး မိန့်ဆိုပုံမှာ “ကြီးကျယ်ခမ်းနားသောမင်းစည်းစိမ်ချမ်းသာကို ယူဇနာတစ်သောင်း ကျယ်ဝန်းသော ဇမ္ဗူဒီပါ လက်ျာတောင်ကျွန်းတစ်ခုလုံး ကျော်ကြားလွှမ်းမိုးသွားအောင် ဆုတော်နှင့်တကွ အရေးအရာပေး၍ လွှဲအပ်တော်မူလိုသည် ထီး၊ စည်၊ ဝေါယာဉ်၊ ထမ်းစင် အစရှိသော မင်းခမ်းမင်းနားများနှင့် အိမ်ရှေ့မင်္ဂလာဆောင်နှင်းမည့် စာရွက်စာတမ်းများကို စုံစမ်းဆင်ခြင်၍ အိမ်ရှေ့အပ်နှံပါမည်။ ထို့ကြောင့် ဗိုလ်ပါအပေါင်းခြံရံကာ ခေါင်းဆေးမင်္ဂလာပြုပြီး မြှောက်တင်ချီးမြှင့်ကြရမည်” ဟူ၍ ဖြစ်ပါသည်။
ရေသည်ပြဇာတ်

မေးခွန်း: “ဇမ္ဗူသနင်း၊ ထွတ်မင်းဖျားက၊ သနားကြည်ဖြူ၊ မြှောက်စားတော်မူသောကြောင့်၊ ကြီးထူးစည်းစိမ်၊ စံရွှေအိမ်နှင့်၊ ချမ်းငြိမ်ကြည်မြေ့၊ တန်ခိုးကွေ့၊ အိမ်ရှေ့အရာရပေပြီ။ သိင်္ဂီသော်မှော်၊ ရွှေအိမ်ပေါ်မှာ၊ဖြေဖျော်စေရန်၊ အိမ်ရှေ့မိဖုရား၊ ချီးမြှောက်စားလို့”
အဖြေ: ပေးထားသောစာပိုဒ်သည် စာဆိုဦးပုည၏ ရေသည်ပြဇာတ် အခန်း(၅) ရေသည်ယောက်ျားအား အိမ်ရှေ့မင်းအဖြစ် ချီးမြှောက်ခန်းမှ ကောက်နုတ်ထားခြင်း ဖြစ်သည်။ အိမ်ရှေ့မင်းက အတွင်းဝန်တို့ကို ဗာရာဏသီမြို့မြောက်စံအိမ်တော်တွင် ရေသည်ယောက်ျား အိမ်ရှေ့မင်းအဖြစ် စိုးစံနေချိန်၌ ဥဒယမင်းကြီးက ချီးမြှင့်မြှောက်စားမှုကြောင့် အိမ်ရှေ့မင်းအဖြစ် မြှောက်စားပြီး၍ အိမ်ရှေ့မိဖုရား
မြှောက်စားရန် လိုအပ်သောကြောင့် မိန့်ဆိုသောစကားဖြစ်ပါသည်။ အိမ်ရှေ့မင်း မိန့်ဆိုပုံမှာ “ဇမ္ဗူဒီပါတစ်ခုလုံး၏ အထွတ်အထိပ်ဖြစ်သော တစ်ဆူတည်းသော မင်းတရားကြီးက သနားကြည်ဖြူစွာ ချီးမြှင့်မြှောက်စားတော်မူသောကြောင့် ကြီးမားသောစည်းစိမ်ကို ရွှေနန်း၊ ရွှေစံအိမ်တော်နှင့်တကွ အေးချမ်းငြိမ်သက် ကြည်နူးချမ်းမြေ့စွာဖြင့် အိမ်ရှေ့မင်းဟူသည့်ရာထူးကို ဘုန်းတန်ခိုးကြီးစွာ ရရှိခဲ့ပေပြီး သိင်္ဂီရွှေပွင့်ကလေးများဖြင့် လှလှပပစီခြယ်ထားသော ရွှေအိမ်တော်တွင် မိမိကိုဖြေဖျော်စေရန် မိဖုရားလိုအပ်သဖြင့် အိမ်ရှေ့မိဖုရား ချီးမြှင်မြှောက်စားလိုသည်” ဟူ၍ ဖြစ်ပါသည်။

မေးခွန်း: “အိမ်ရှေ့မိဖုရား၊ ချီးမြှောက်စားလို့၊ ထားထိုက်တန်တဲ့၊ ဘုန်းကံဆောက်ဦ၊ ရှိလောက်သူကို၊ ရွေးယူတိုင်းထွာ၊ လိုက်၍ရှာသော်၊ သံသရာရှေးဟောင်း၊ ဘဝပေါင်းက၊ ဆုတောင်းပါကြ၊ နန်းတော်ရှေ့ဝယ်၊ ရေရောင်းလယ်တဲ့၊ ရေသယ်မနှင့်၊ ချစ်လက်စဟောင်းရှိခဲ့သည်”
အဖြေ: ပေးထားသောစာပိုဒ်သည် စာဆိုဦးပုည၏ ရေသည်ပြဇာတ် အခန်း(၅) ရေသည်ယောက်ျားအား အိမ်ရှေ့မင်းအဖြစ် ချီးမြှောက်ခန်းမှ ကောက်နုတ်ထားခြင်း ဖြစ်သည်။အိမ်ရှေ့မင်းက အတွင်းဝန်တို့ကို ဗာရာဏသီမြို့မြောက်စံအိမ်တော်တွင် ရေသည်ယောက်ျား အိမ်ရှေ့မင်းအဖြစ် စိုးစံနေချိန်၌ အိမ်ရှေ့မင်းစည်းစိမ်ဖြင့် စိုးစံနေချိန်တွင် အိမ်ရှေ့မိဖုရားတစ်ပါး ချီးမြှင့်မြှောက်စားလိုသောကြောင့် ရေသည်မိန်းမအား သွား၍တောင်းယူရန် မိန့်ဆိုသောစကား ဖြစ်ပါသည်။ အိမ်ရှေ့မင်းမိန့်ဆိုပုံမှာ “အိမ်ရှေ့မိဖုရားအဖြစ် ချီးမြှင့်မြှောက်စားရန် ထိုက်တန်သူ၊ ဘုန်းကံရှိသူကို ဆင်ခြင်တိုင်းဆကာ ရွေးချယ်ရှာဖွေလိုက်သောအခါ ယခင်ရှေးသံသရာ ဘဝဟောင်းကတည်းက ဆုတောင်းပါခဲ့ကြသော နန်းတော်ရှေ့တွင် ရေလည်ရောင်းသည့် ရေသည်မိန်းမနှင့် ချစ်လက်စဟောင်း ရှိခဲ့ပါသည်” ဟူ၍ ဖြစ်ပါသည်။

မေးခွန်း: “ရေကြည်ရောင်းခ၊ ရှေးအထက်က၊ အသက်အသွင်၊ ငါချစ်ခင်တဲ့၊ ကြင်သည်းအူကို၊ ဇမ္ဗူမင်းစံ၊ ရွှေပိန်းမံတဲ့၊ ယာဉ်ပျံပေါင်းချုပ်၊ ထိန်ထိန်ညီးအောင်၊ ထီးကျိုင်းအုပ်၍၊ ကိုယ်လုပ်တော်များ၊ ရံရွေမော်နှင့်၊ ရွှေတော်နားတွင်၊ သွား၍တောင်းချေရမည်”
အဖြေ: ပေးထားသောစာပိုဒ်သည် စာဆိုဦးပုည၏ ရေသည်ပြဇာတ် အခန်း(၅) ရေသည်ယောက်ျားအား အိမ်ရှေ့မင်းအဖြစ် ချီးမြှောက်ခန်းမှ ကောက်နုတ်ထားခြင်း ဖြစ်သည်။ အိမ်ရှေ့မင်းက အတွင်းဝန်တို့ကို ဗာရာဏသီမြို့မြောက်စံအိမ်တော်တွင် ရေသည်ယောက်ျား အိမ်ရှေ့မင်းအဖြစ် စိုးစံနေချိန်၌ အိမ်ရှေ့မင်းစည်းစိမ်ဖြင့် စိုးစံနေချိန်တွင် အိမ်ရှေ့မိဖုရားတစ်ပါး ချီးမြှင့်မြှောက်စားလိုသောကြောင့်
ရေသည်မိန်းမအား သွား၍တောင်းယူရန် မိန့်ဆိုသောစကား ဖြစ်ပါသည်။ အိမ်ရှေ့မင်း မိန့်ဆိုပုံမှာ “ရေကြည်ရောင်းသူ ရှေးယခင်ကပင် အသက်ကို တန်ဖိုးထားသကဲ့ သို့ ချစ်မြတ်နိုးရသူ၊ အသည်းအူထဲကပင် ချစ်ခင်ကြင်နာရသူကို စံပြုလောက်သော ဇမ္ဗူရာဇ်ရွှေမျိုးဖြင့် ရွှေများပိန်းနေအောင် စီမံထားသော ယာဉ်ပျံပေါင်းချုပ်တို့ဖြင့် ထိန်ထိန်ညီးနေအောင်ပင် ထီး၊ ကျိုင်းများ အုပ်မိုး၍ ကိုယ်လုပ်တော်များ၊ ရံရွေတော်များနှင့်တကွ ရွေးတော်ယူတံခါးအနီးတွင် သွား၍ တောင်းချေရမည်” ဟူ၍ ဖြစ်ပါသည်။
ရေသည်ပြဇာတ်

မေးခွန်း: “အလွန်တရာ၊ ရခဲစွာတဲ့၊ မဟာဥပရာဇ်၊ အရာစည်းစိမ်၊ တန်ခိုးရှိန်နှင့်၊ အိမ်ရှေ့မင်း ဖြစ်ပေပြီ။ သို့ကတဲ၊ ငါ့ဝမ်းထဲမှာ၊ အခဲမကျေ၊ ပဲဝက်ငွေကြောင့်၊ မနေနိုင်အောင်ရှိခဲ့သည်။ အတည်တည် အဝဝ၊ ငါ ကိုယ်အားကို၊ တရားချ၍၊ မရနိုင်ပါ”
အဖြေ: ပေးထားသောစာပိုဒ်သည် စာဆိုဦးပုည၏ ရေသည်ပြဇာတ် အခန်း(၅) ရေသည်ယောက်ျားအား အိမ်ရှေ့မင်းအဖြစ် ချီးမြှောက်ခန်းမှ ကောက်နုတ်ထားခြင်း ဖြစ်သည်။ အိမ်ရှေ့မင်းက အတွင်းဝန်တို့ကို ဗာရာဏသီမြို့မြောက်စံအိမ်တော်တွင် ရေသည်ယောက်ျား အိမ်ရှေ့မင်းအဖြစ် စိုးစံနေချိန်၌ အိမ်ရှေ့မင်းစည်းစိမ်ဖြင့် စိုးစံနေပါသော်လည်း ရေသည်ယောက်ျားဘဝက မိမိစုဆောင်းထားသော
ငွေလေးရွေးကို စွဲလမ်းတပ်မက်နေသေးသောကြောင့် ကိုယ်တိုင်သွားယူရန် အတွင်းဝန်တို့ကို မိန့်ဆိုသောစကား ဖြစ်သည်။ အိမ်ရှေ့မင်း မိန့်ဆိုပုံမှာ “အလွန်တရာ ရခဲလှစွာသော မဟာဥပရာဇာဟူသည့် အိမ်ရှေ့မင်း ရာထူးစည်းစိမ်ကို ဘုန်းတန်ခိုး အရှိန်အဝါများနှင့်တကွ ရရှိခဲ့ပေပြီ။ သို့ပါသော်လည်း ငါ့စိတ်ထဲတွင် အခဲမကျေနိုင်အောင်ဖြစ်နေသည်မှာ ပဲဝက်ငွေကြောင့်ဖြစ်ကာ မနေနိုင်အောင်ပင် ဖြစ်နေခဲ့ပါသည်။ အနည်းနည်းအဖုံဖုံ ငါ၏ကိုယ်ကို တရားချပါသော်လည်း မရနိုင်ခဲပါ” ဟူ၍ ဖြစ်ပါသည်။

မေးခွန်း: “ပဲဝက်ခန့်မျှ၊ သည်ငွေစကို၊ မတနဲ့လို့၊ တကယ်သဘော၊ ငါရှေ့နားက၊ ဘုရားမတ်မတ်၊ စက်စုံရပ်၍၊ အတပ်ပင်ဟောကတဲ၊ သည်ဇောကို အဟုတ်၊ ငါမချုပ်နိုင်ဘူး။ အုတ်မြို့ရိုး ကြား၊ ငါဝှက်လို့ထားခဲ့တဲ့၊ ငွေသားသပြာ၊ ပဲဝက်ဟာကို၊ ကြာမဖြစ်ဘူး၊ သူတကာဦးရော့မည်”
အဖြေ: ပေးထားသောစာပိုဒ်သည် စာဆိုဦးပုည၏ ရေသည်ပြဇာတ် အခန်း(၅) ရေသည်ယောက်ျားအား အိမ်ရှေ့မင်းအဖြစ် ချီးမြှောက်ခန်းမှ ကောက်နုတ်ထားခြင်း ဖြစ်သည်။ အိမ်ရှေ့မင်းက အတွင်းဝန်တို့ကို ဗာရာဏသီမြို့မြောက်စံအိမ်တော်တွင် ရေသည်ယောက်ျား အိမ်ရှေ့မင်းအဖြစ် စိုးစံနေချိန်၌ အိမ်ရှေ့မင်းစည်းစိမ်ဖြင့် စိုးစံနေပါသော်လည်း ရေသည်ယောက်ျားဘဝက မိမိစုဆောင်းထားသော
ငွေလေးရွေးကို စွဲလမ်းတပ်မက်နေသေးသောကြောင့် ကိုယ်တိုင်သွားယူရန် အတွင်းဝန်တို့ကို မိန့်ဆိုသော စကားဖြစ်သည်။ ရေသည်အိမ်ရှေ့မင်း ပြောဆိုပုံမှာ “ပဲဝက်ခန့်မျှသော ထိုငွေစကို မတမ်းတပါနှင့်တော့ဟု တကယ်သဘောတွင် ငါ၏ရှေ့၌ မြတ်စွာဘုရားသခင်ကိုယ်တိုင် ခြေစုံရပ်ကာ တပ်အပ်သေချာစွာ ဟောကြားလာပါသော်လည်း ငွေလေးရွေးကို လိုချင်တပ်မက်သည့် ဇောကို ငါမထိန်းချုပ်နိုင်ပါ။ အုပ်မြို့ရိုးကြားတွင် ငါဝှက်၍ထားခဲ့သောငွေအသပြာဖြစ်သည့် ပဲဝက်ဟာကို အချိန်ကြာသွားပါက သူများဦးသွားပေလိမ့်မည်” ဟူ၍ ဖြစ်ပါသည်။

မေးခွန်း: “ဆုတောင်းတိုင်းပြေ၊ နန်းဦးကိုင်ကို၊ ပိုင်ပိုင်ကြီး တက်ရအောင်၊ ချက်ကောင်းကိုတွေ့ပြီ။ ဘုန်းဟေဘုရား၊ ငါ၏အားကို၊ ကိုယ်စားထပ်တူ၊ ယုံကြည်တော်မူသောကြောင့်၊ သက်ရှူဖြောင့်ဖြောင့်၊ စိုးမနှောင်ဘဲ၊ ငါ့ပေါင်ထက်မှာ၊ စက်တော်ခေါ်လို့၊ ပျော်တော်မူ ရှာလေသည်”
အဖြေ: ပေးထားသောစာပိုဒ်သည် စာဆိုဦးပုည၏ ရေသည်ပြဇာတ် အခန်း(၅) ဥယျာဉ်တော်တွင် အိမ်ရှေ့မင်းက ဥဒယမင်းကြီး အိပ်ပျော်စဉ် လုပ်ကြံရန်ကြံစည်ခန်းမှ ကောက်နုတ်ထားခြင်း ဖြစ်သည်။ အိမ်ရှေ့မင်းက မိမိတစ်ကိုယ်တည်း ဗာရာဏသီမြို့ဥယျာဉ်တော်ထဲတွင် အိမ်ရှေ့မင်း ပေါင်ပေါ်တွင် ဥဒယမင်းကြီး အိပ်ပျော်နေချိန်၌ တိတ်ဆိတ်ငြိမ်သက်နေသော အခွင့်ကောင်းကိုယူကာ ဥဒယမင်းကြီးကိုသတ်၍ တစ်ပါးတည်း မင်းပြုရန် လောဘစိတ်များ ပေါ်လာသောကြောင့် ပထမအကြိမ်သတ်ရန် ကြံစည်ရာတွင် ပြောဆိုသော စကား ဖြစ်ပါသည်။ အိမ်ရှေ့မင်း ပြောဆိုပုံမှာ “ဆုတောင်းတိုင်း ပြည့်ဝစေမည်အကြောင်းကို တွေ့နေရပေပြီ။ နန်းတော်၏ အထွတ်အထိပ်ဖြစ်သော နန်းဦးကို ပိုင်ပိုင်နိုင်နိုင်တက်ရအောင် အခွင့်ကောင်းကို တွေ့ပေပြီ။ ဘုန်းတန်ခိုးကြီးမားပါသော မင်းကြီးသည် ငါကို သူ၏ကိုယ်စား ယုံကြည်စိတ်ချတော်မူသောကြောင့် အသက်ဖြောင့် ဖြောင့် ရှူကာ စိုးရိမ်ကြောင့်ကြမှု့မရှိဘဲ ငါ၏ပေါင်ပေါ်တွင် စိတ်ချလက်ချ စက်တော်ခေါ် နေတော်မူပေသည်” ဟူ၍ ဖြစ်ပါသည်။
ရေသည်ပြဇာတ်

မေးခွန်း: “ဗာရာပြည်နယ်၊ ဇင်ဂလယ်ကလေးကို၊ နှစ်နယ်ခွဲလို့၊ သိမ်ဖွဲသေးနုပ်၊ မင်းနှစ်ယောက် လုပ်ရတယ်၊ စိတ်ရှုပ်စရာ၊ သည်တစ်ခါဖြင့်၊ ဗာရာပြည်ရှင်၊ ငါ့လက်ထဲကို၊ မခေါ်ဘဲ ဝင်လာပေါ့။ မင်ပိတုန်းရောင်၊ မြကေသျှောင်ကို၊ မြဲအောင်ခိုင်ခိုင်၊ ကျပ်ကျပ်ကြီးကိုင်လို့မို့”
အဖြေ: ပေးထားသောစာပိုဒ်သည် စာဆိုဦးပုည၏ ရေသည်ပြဇာတ် အခန်း(၅) ဥယျာဉ်တော်တွင် အိမ်ရှေ့မင်းက ဥဒယမင်းကြီး အိပ်ပျော်စဉ် လုပ်ကြံရန်ကြံစည်ခန်းမှ ကောက်နုတ်ထားခြင်း ဖြစ်သည်။ အိမ်ရှေ့မင်းက မိမိတစ်ကိုယ်တည်း ဗာရာဏသီမြို့ဥယျာဉ်တော်ထဲတွင် အိမ်ရှေ့မင်း ပေါင်ပေါ်တွင် ဥဒယမင်းကြီး အိပ်ပျော်နေချိန်၌ တိတ်ဆိတ်ငြိမ်သက်နေသော နွဲ့ကောင်းကိုယူကာ ဥဒယမင်းကြီးကိုသတ်၍ တစ်ပါးတည်း မင်းပြုရန် လောဘစိတ်များ ပေါ်လာသောကြောင့် ပထမအကြိမ်သတ်ရန် ကြံစည်ရာတွင် ပြောဆိုသော စကား ဖြစ်ပါသည်။ အိမ်ရှေ့မင်း ပြောဆိုပုံမှာ “ဗာရာဏသီဟူသည့် ပြည်ငယ်ကလေးကို နယ်နှစ်နယ်ခွဲကာ မင်းနှစ်ယောက် အုပ်ချုပ်နေရသည်မှာ သိမ်ဖွဲသေးနုပ်လှသဖြင့် စိတ်ရှုပ်စရာ ကောင်းလှပေသည်။ သည်တစ်ခါတွင် ဗာရာပြည့်ရှင်မင်းသည် ငါ၏လက်ထဲသို့ မဖိတ်ခေါ်ရပါဘဲ ဝင်လာချေပြီ။ မင်းကြီး၏ မင်ပိတုန်းရောင်တော့်နေသော မြေကေသျှောင်ဆံထုံးကို ခိုင်မြဲအောင် ကျပ်ကျပ်ကြီးကိုင်လိုက်မည်” ဟူ၍ ဖြစ်ပါသည်။

မေးခွန်း: “မင်ပိတုန်းရောင်၊ မြကေသျှောင်ကို၊ မြဲအောင်ခိုင်မိုင်၊ ကျပ်ကျပ်ကြီးကိုင်လို့မို့၊ လည်တိုင်ကိုဆတ်ဆတ်၊ သန်လျက်နှင့် ဖြတ်ရလျှင်၊ ပတ်တိတ်လို့ပိန်း၊ တစ်ဘက်ရန် ငြိမ်းရောပ၊ အုပ်ထိန်းနိုင်ငံ၊ ရွှေနန်းလွှတ်ရုံး၊ တိုင်းပြည်ပါကျုံးပြီးလျှင်၊ ငါလုံးလုံး စံရအောင်၊ အကြံမြောက်စေတော့မည်”
အဖြေ: ပေးထားသောစာပိုဒ်သည် စာဆိုဦးပုည၏ ရေသည်ပြဇာတ် အခန်း(၅) ဥယျာဉ်တော်တွင် အိမ်ရှေ့မင်းက ဥဒယမင်းကြီး အိပ်ပျော်စဉ် လုပ်ကြံရန်ကြံစည်ခန်းမှ ကောက်နုတ်ထားခြင်း ဖြစ်သည်။ အိမ်ရှေ့မင်းက မိမိတစ်ကိုယ်တည်း ဗာရာဏသီမြို့ဥယျာဉ်တော်ထဲတွင် အိမ်ရှေ့မင်းပေါင်ပေါ်တွင် ဥဒယမင်းကြီး အိပ်ပျော်နေချိန်၌ တိတ်ဆိတ်ငြိမ်သက်နေသော အခွင့်ကောင်းကိုယူကာ ဥဒယမင်းကြီးကိုသတ်၍ တစ်ပါးတည်း မင်းပြုရန် လောဘစိတ်များပေါ်လာသောကြောင့် ပထမအကြိမ်သတ်ရန် ကြံစည်ရာတွင် ပြောဆိုသောစကား ဖြစ်ပါသည်။ အိမ်ရှေ့မင်း ပြောဆိုပုံမှာ “မင်ရောင်၊ ပိတုန်းရောင် တော့်နေသော မြကေသျှောင်ဆံထုံးကို ခိုင်မြဲအောင် ကျပ်ကျပ်ကြီးကိုင်၍ လည်တိုင်ကို သန်လျက်ဖြင့် ဆတ်ကနဲ ခုတ်ဖြတ်လိုက်ရပါက တစ်ဖက်ရန်သည် လုံးဝပြီးပျောက်သွားပေလိမ့်မည်။ ထိုအခါမှ နိုင်ငံတစ်ခုလုံးအုပ်ထိန်းကာ နန်းတော်၊ လွှတ်တော်၊ ရုံးတော်များနှင့် တိုင်းပြည်တစ်ခုလုံး သိမ်းကျုံးပြီးလျှင် ငါတစ်ပါးတည်း စိုးစံရအောင် အကြံပြီးမြောက်စေတော့မည်”ဟူ၍ ဖြစ်ပါသည်။
ရေသည်ပြဇာတ်

မေးခွန်း: “ငါလူစတုံး၊ လူအဆုံးကို၊ ဘုန်းဘုရား သူကောင်းပြုလို့၊ အတုအပ၊ အိမ်ရှေ့နန်းဆက်၊ စည်းစိမ်နက်နှင့်၊ ပြည်တစ်ဝက်ရပေတယ်။ အနန္တကျေးဇူးရှင်ကို၊ သို့စင်ရက်စက်၊ ခင်ပွန်းဖျက်လို့၊ ဝက်စားကျင်းကော်၊ ပြုချေသော်၊ တော်နိုင်မယ် မထင်ပါဘူးလေဟယ်”
အဖြေ: ပေးထားသောစာပိုဒ်သည် စာဆိုဦးပုည၏ ရေသည်ပြဇာတ် အခန်း(၅) ဥယျာဉ်တော်တွင် အိမ်ရှေ့မင်းက ဥဒယမင်းကြီး အိပ်ပျော်စဉ် လုပ်ကြံရန်ကြံစည်ခန်းမှ ကောက်နုတ်ထားခြင်း ဖြစ်သည်။ အိမ်ရှေ့မင်းက မိမိတစ်ကိုယ်တည်း ဗာရာဏသီမြို့ဥယျာဉ်တော်ထဲတွင် အိမ်ရှေ့မင်းပေါင်ပေါ်တွင် ဥဒယမင်းကြီး အိပ်ပျော်နေချိန်၌ တိတ်ဆိတ်ငြိမ်သက်နေသော အခွင့်ကောင်းကိုယူကာ ဥဒယမင်းကြီးကိုသတ်၍ တစ်ပါးတည်း မင်းပြုရန် လောဘစိတ်များပေါ်လာပြီးမှ အသိတရားပြန်ဝင်လာသောကြောင့် ပထမအကြိမ် စိတ်ကောင်းဝင်ရာတွင်ပြောဆိုသောစကား ဖြစ်ပါသည်။ အိမ်ရှေ့မင်း ပြောဆိုပုံမှာ “အဆုံးစွန်ထိမွဲတေကာ အစတုံးနေသည့် ငါကဲ့သို့သောသူကိုပင် မင်းတရားကြီးက သူကောင်းပြုသောကြောင့် အတုအပကင်းမဲ့သော အိမ်ရှေ့မင်းနန်းဆက်ကို စည်းစိမ်များနှင့်တကွ ပြည်တစ်ဝက်ရရှိခဲ့ပေသည်။ အဆုံးအစမရှိသော အနန္တကျေးဇူးရှင်ကို ရက်ရက်စက်စက် အဆွေခင်ပွန်းဖျက်၍ ဝက်စားကျင်းကော်ပြုသလို ကျေးဇူးကန်းလိုက်ပါက သင့်တော်မည် မထင်ပါ” ဟူ၍ ဖြစ်ပါသည်။

မေးခွန်း: “သူတော်ကောင်းသဘောနှင့်၊ လောကကို ကြံလျှင်လဲ၊ ပစ္စုပ္ပန်အကျိုးဆက်၊ စီးပွားရေးပျက်တတ်သည်။ ရက်ရက်ရောရော၊ ကျေးဇူးမမြော် အခွင့်တော်လျှင်၊ ကိုင်သော်ကောလို့၊ တွေးတောမထောက်၊ ပေါက်ပေါက်ရှူရှူ၊ တေနိုင်တဲ့လူမှပဲ၊ ယေဘူယျအား၊ ကြံရွယ်ဆောင်လို့၊ အောင်သူသာများတတ်တယ်"
အဖြေ: ပေးထားသောစာပိုဒ်သည် စာဆိုဦးပုည၏ ရေသည်ပြဇာတ် အခန်း(၅) ဥယျာဉ်တော်တွင် အိမ်ရှေ့မင်းက ဥဒယမင်းကြီး အိပ်ပျော်စဉ် လုပ်ကြံရန်ကြံစည်ခန်းမှ ကောက်နုတ်ထားခြင်း ဖြစ်သည်။ အိမ်ရှေ့မင်းက မိမိတစ်ကိုယ်တည်း ဗာရာဏသီမြို့ဥယျာဉ်တော်ထဲတွင် အိမ်ရှေ့မင်းပေါင်ပေါ်တွင် ဥဒယမင်းကြီး အိပ်ပျော်နေချိန်၌ တိတ်ဆိတ်ငြိမ်သက်နေသော အခွင့်ကောင်းကိုယူကာ ဥဒယမင်းကြီးကိုသတ်၍ တစ်ပါးတည်း မင်းပြုရန် လောဘစိတ်များ ပေါ်လာသောကြောင့် ဒုတိယအကြိမ်သတ်ရန် ကြံစည်ရာတွင် ပြောဆိုသော စကား ဖြစ်ပါသည်။ အိမ်ရှေ့မင်း ပြောဆိုပုံမှာ “သူတော်ကောင်းနည်းလမ်းဖြင့် လောကကိုကျင်ကြံပါက ပစ္စုပ္ပန်မျက်မှောက်ဘဝတွင် အကျိုးစီးပွားပျက်တတ်ပါသည်။ ရက်ရက်ရောရော ပေးအပ်ခဲ့သောကျေးဇူးကို မြော်မြင်မနေဘဲ အခွင့် တော်လျှင် တော်သလို ပိုင်ပိုင်နိုင်နိုင်ကိုင်လိုက်မှသာလျှင် ဖြစ်ပေတော့မည်။ တွေးတောထောက်ထားမနေဘဲ ပေါက်ပေါက်မြောက်မြောက် ပေနိုင်တေနိုင်သူသာလျှင် ယေဘုယျအားဖြင့် အကြံအစည်များ ပြီးမြောက်အောင်မြင်တတ်ပါသည်” ဟူ၍ ဖြစ်ပါသည်။
ရေသည်ပြဇာတ်

မေးခွန်း: “စုတ်ပဲချွတ်ခြုံ၊ ငါကဲ့သို့ လူပုံကိုပင်၊ ကြည်ယုံစိတ်တော်၊ နောင်ရေးမြော်၍၊ သူတော်ကောင်း၊ မြတ်ဆုကိုတောင်းပေတဲ့၊ ဘုရားလောင်းကျေးဇူး ၌၊ ကယ်ဆယ်တင်လို့၊ သို့စင်ကြီးလှ၊ အိမ်ရှေ့ ဥပရာဇ်၊ စည်းစိမ်နှစ်ကို၊ ငါစင်စစ်ရပေတယ်””
အဖြေ: ပေးထားသောစာပို်သည် စာဆိုဦးပုည၏ ရေသည်ပြဇာတ် အခန်း(၅) ဥယျာဉ်တော်တွင် အိမ်ရှေ့မင်းက ဥဒယမင်းကြီး အိပ်ပျော်စဉ် လုပ်ကြံရန်ကြံစည်ခန်းမှ ကောက်နုတ်ထားခြင်း ဖြစ်သည်။ အိမ်ရှေ့မင်းက မိမိတစ်ကိုယ်တည်း ဗာရာဏသီမြို့ဥယျာဉ်တော်ထဲတွင်
အိမ်ရှေ့မင်းပေါင်ပေါ်တွင် ဥဒယမင်းကြီး အိပ်ပျော်နေချိန်၌ တိတ်ဆိတ်ငြိမ်သက်နေသော အခွင့်ကောင်းကိုယူကာ ဥဒယမင်းကြီးကိုသတ်၍ တစ်ပါးတည်း မင်းပြုရန် လောဘစိတ်များပေါ်လာပြီးမှ သိတရားပြန်ဝင်လာသောကြောင့် ဒုတိယအကြိမ် စိတ်ကောင်းဝင်ရာတွင် ပြောဆိုသောစကား ဖြစ်ပါသည်။ အိမ်ရှေ့မင်း ပြောဆိုပုံမှ “ခါးဝတ်ကို ချွတ်၍ခြုံရလောက်အောင် စုတ်ပဲမွဲတေသူ ဖြစ်ပါသည်။ ထိုသို့သောသူကိုပင် ယုံကြည်စိတ်ဖြင့် နောင်ရေးကို မြော်မြင်တွေးဆကာ လူသူတော်ကောင်းဖြစ်သည့် မြင့်မြတ်သောဆုကို တောင်း.. ဘုရားလောင်း ကျေးဇူးရှင်က ကယ်ဆယ်တင်မြှောက်သောကြောင့် ဤသို့ကြီးမားလှစွာသော အိမ်ရှေ့ ဥပရာဇာဟူသည့် စည်းစိမ်အနှစ်ကို ငါစင်စစ် ရရှိခဲ့ခြင်း ဖြစ်ပါသည်” ဟူ၍ ဖြစ်ပါသည်။

မေးခွန်း: “ဘဝသခင်၊ ကျေးဇူးရှင်ကို၊ အရှင်မထား၊ သတ်တော့မည်အကြံနှင့်၊ ကျင်ဖောက်ပြန် မှားချေက၊ ဘုရားကိုသတ်သကဲ့သို့၊ ကပ်ကမ္ဘာအနန္တတွင်၊ မလွတ်ရအမြဲ၊ အဝီစိ အောက်ထပ်မှာ၊ ချိုးကပ်လို့စွဲရော့မယ်၊ ငရဲကိုကြောက်၊ ကျေးဇူးကိုထောက်ပြီးလျှင်၊ ဆင်ခြင်ဦးမှ တော်ချည်မလေ"
အဖြေ: ပေးထားသောစာပိုဒ်သည် စာဆိုဦးပုည၏ ရေသည်ပြဇာတ် အခန်း(၅) ဥယျာဉ်တော်တွင် အိမ်ရှေ့မင်းက ဥဒယမင်းကြီး အိပ်ပျော်စဉ် လုပ်ကြံရန်ကြံစည်ခန်းမှ ကောက်နုတ်ထားခြင်း ဖြစ်သည်။ အိမ်ရှေ့မင်းက မိမိတစ်ကိုယ်တည်း ဗာရာဏသီမြို့ ဥယျာဉ်တော်ထဲတွင် အိမ်ရှေ့မင်းပေါင်ပေါ်တွင် ဥဒယမင်းကြီး အိပ်ပျော်နေချိန်၌ တိတ်ဆိတ်ငြိမ်သက်နေသော အခွင့်ကောင်းကိုယူကာ ဥဒယမင်းကြီးကိုသတ်၍ တစ်ပါးတည်း မင်းပြုရန် လောဘစိတ်များ ပေါ်လာပြီးမှ အသိတရားပြန်ဝင်လာသောကြောင့် ဒုတိယအကြိမ် စိတ်ကောင်းဝင်ရာတွင် ပြောဆိုသောစကား ဖြစ်ပါသည်။ အိမ်ရှေ့မင်း ပြောဆိုပုံမှာ “ဘဝသခင်ဖြစ်သော ကျေးဇူးရှင်ကို အရှင်မထားဘဲ သတ်တော့မည် ဟူသောအကြံဖြင့် အကျင့်ဖောက်ပြန်မှားယွင်းခဲ့ပါက ဘုရားကိုသတ်သကဲ့သို့ ကပ်ကမ္ဘာပေါင်းများစွာတွင် မလွှတ်ရဘဲ အဝီစိအောက်ထပ်တွင် ချိုးကပ်ကာ စွဲနေပေတော့မည်။ ငရဲကိုကြောက်ကာ ကျေးဇူးကို ထောက်ထားပြီးလျှင် ဆင်ခြင်ဦးမှသာ သင့်လျော်မည်ဖြစ်ပါသည်”ဟူ၍ ဖြစ်ပါသည်။

မေးခွန်း: “လူ့ပြည်များမှာ၊ မျောက်သားခင်မင်၊ စားသောက်ချင်မင်၊ အတွင်သာပြု၊ မျောက်မျက်နှာကို၊ ဘဟာတွက်ရှုတော့မလဲ။ ကျေးဇူးရှင်သော၊ သခင်သော၊ မထောက်မထား၊ ပေါက်တိုင်းစားမှ၊ အမှုသွားချောတော့မယ်”
အဖြေ: ပေးထားသေ မာပိုဒ်သည် စာဆိုဦးပုည၏ ရေသည်ပြဇာတ် အခန်း(၅) ဥယျာဉ်တော်တွင် အိမ်ရှေ့မင်းက ဥဒယမင်းကြီး အိပ်ပျော်စဉ် လုပ်ကြံရန်ကြံစည်ခန်းမှ ကောက်နုတ်ထားခြင်း ဖြစ်သည်။ အိမ်ရှေ့မင်းက မိမိတစ်ကိုယ်တည်း ဗာရာဏသီမြို့ ဥယျာဉ်တော်ထဲတွင်
အိမ်ရှေ့မင်းပေါင်ပေါ်တွင် ဥဒယမင်းကြီး အိပ်ပျော်နေချိန်၌ တိတ်ဆိတ်ငြိမ်သက်နေသော အခွင့်ကောင်းကိုယူကာ ဥဒယမင်းကြီးကိုသတ်၍ တစ်ပါးတည်း မင်းပြုရန် လောဘစိတ်များ ပေါ်လာသောကြောင့် တတိယအကြိမ်သတ်ရန် ကြံစည်ရာတွင် ပြောဆိုသောစကား ဖြစ်ပါသည်။ အိမ်ရှေ့မင်း ပြောဆိုပုံမှာ “လူ့ပြည်တွင် မျောက်သားကိုသာ ခုံမင်စွာစားသောက်ချင်ပါက သတ်ဖြစ်အောင်သာ ပြုလုပ်လိုက်ပါ။ မျောက်မျက်နှာကို မည်သည့်အတွက်ကြောင့်မျှ မကြည်ရှုသင့်ပါ။ ထို့အတူ ကျေးဇူးရှင်၊ သခင်ဟူ၍ ထောက်ထားမနေဘဲ ပေါက်ပေါက်မြောက်မြောက် ပြုကျင်မှသာလျှင် အမှုကိစ္စအသွားအလာ ချောမောပေတော့မည်”ဟူ၍ ဖြစ်ပါသည်။
ရေသည်ပြဇာတ်

မေးခွန်း: “ဒလဟော မလွတ်၊ ကြက်မခွပ်သလို၊ ရွပ်ရွပ်ချွံချွံ၊ မကြံဘဲ ညှာလိုက်လို့၊ အခါလွန်လျှင်၊ ကိုယ်ဝန်တစ်ခွင့်မတော်၊ ကိုယ်ပေါ်မှာ ပိရာ့မယ်၊ တိကနဲဖြတ်၊ ဦးခင်အောင် သတ်လိုက်မှ၊ တစ်ဇာတ်ပြောင်း၍၊ သူတော်ကောင်း ဖြစ်တော့မယ်လေ”
အဖြေ: ပေးထားသောစာပိုဒ်သည် စာဆိုဦးပုည၏ ရေသည်ပြဇာတ် အခန်း(၅) ဥယျာဉ်တော်တွင် အိမ်ရှေ့မင်း ဥဒယမင်းကြီး အိပ်ပျော်စဉ် လုပ်ကြံရန်ကြံစည်ခန်းမှ ကောက်နုတ်ထားခြင်း ဖြစ်သည်။ အိမ်ရှေ့မင်းက မိမိတစ်ကိုယ်တည်း ဗာရာဏသီမြို့ ဥယျာဉ်တော်ထဲတွင် အိမ်ရှေ့မင်း ပေါင်ပေါ်တွင် ဥဒယမင်းကြီး အိပ်ပျော်နေချိန်၌ တိတ်ဆိတ်ငြိမ်သက်နေသော အခွင့်ကောင်းကိုယူကာ ဥဒယမင်းကြီးကိုသတ်၍ တစ်ပါးတည်း မင်းပြုရန် လောဘစိတ်များ ပေါ်လာသောကြောင့် တတိယအကြိမ်သတ်ရန် ကြံစည်ရာတွင် ပြောဆိုသောစကားဖြစ်ပါသည်။ အိမ်ရှေ့မင်း ပြောဆိုပုံမှာ “အဆီးအတားမရှိ အရှိန်အဟုန်ပြင်းစွာဖြင့် ကြက်မခွပ်သလို ဇွဲကြီးစွာ ရွပ်ရွပ်ချွံချွံမကြံစည်ဘဲ ညှာတာလိုက်ပါက အချိန်လွန်လျှင် အခွင့်မတော်ပါက ထိုတာဝန်သည် ကိုယ်အပေါ်  ပိရော့မယ် ဦးခေါင်းကို တိကနဲဖြတ်၍ လက်ဦးရအောင် သတ်လိုက်မှသာလျှင် တစ်ဘဝပြေင်းကာ လူကောင်းသူကောင်း ဖြစ်ပေတော့မည်” ဟူ၍ ဖြစ်ပါသည်။

မေးခွန်း: “ကျေးဇူးကြီးမား၊ စင်ကြယ်သန့်ရှင်း အပြစ်ကင်းတဲ့၊ မင်းတကား။ တရားမထောက်၊ ပျက်ချော်ယွင်းပါး၊ စင်းလုံးချွတ် ကြံမိငြားလျှင် မှားလို့သာ မှောက်ကရော့မည်။ စိတ်နောက်ကိုယ်ပါ၊ မပြုသာ၊ တိုင်းထွာဦးမှ ကောင်းမလေ"
အဖြေ: ပေးထားသောစာပိုဒ်သည် စာဆိုဦးပုည၏ ရေသည်ပြဇာတ် အခန်း(၅) ဥယျာဉ်တော်တွင် အိမ်ရှေ့မင်းက ဥဒယမင်းကြီး အိပ်ပျော်စဉ် လုပ်ကြံရန်ကြံစည်ခန်းမှ ကောက်နုတ်ထားခြင်း ဖြစ်သည်။ အိမ်ရှေ့မင်းက မိမိတစ်ကိုယ်တည်း ဗာရာဏသီမြို့ ဥယျာဉ်တော်ထဲတွင်
အိမ်ရှေ့မင်းပေါင်ပေါ်တွင် ဥဒယမင်းကြီး အိပ်ပျော်နေချိန်၌ တိတ်ဆိတ်ငြိမ်သက်နေသော အခွင့်ကောင်းကိုယူကာ ဥဒယမင်းကြီးကိုသတ်၍ တစ်ပါးတည်း မင်းပြုရန် လောဘစိတ်များ ပေါ်လာပြီးမှ အသိတရားပြန်ဝင်လာသောကြောင့် တတိယအကြိမ် စိတ်ကောင်းဝင်ရာတွင် ပြောဆိုသောစကား ဖြစ်ပါသည်။ အိမ်ရှေ့မင်း ပြောဆိုပုံမှာ “ကျေးဇူးကြီးမားလှသော စင်ကြယ်သန့်ရှင်းပြီး အပြစ်ကင်းသည့်မင်းကြီးဖြစ်ပါသည်။ တရားသဘောဖြင့် မထောက်မထားဘဲ ပျက်ချော်ယွင်းပါးသော အကြံအစည်ဖြင့် အလုံးစုံ ကြံစည်မိခဲ့ပါက မှားရုံသာမက အမှားကြီး မှောက်မှားသွားနိုင်ပါသည်။ ထို့ကြောင့် စိတ်နောက်ကိုယ်ပါမပြုဘဲ ဆင်ခြင်တိုင်းထွာမှသာ သင့်လျော်မည်ဖြစ်ပါသည်”ဟူ၍ဖြစ်ပါသည်။

မေးခွန်း: “ဘုရားတစ်ဆူ၊ နှလုံးတော်ဖြူပါတဲ့၊ ဇမ္ဗူကျွန်းလုံးသခင်၊ ကျေးဇူးရှင်ကို၊ အရှင်လတ်လတ်၊ သန်လျက်နှင့် ဖြတ်မယ်လို့၊ မအပ်မရာ၊ ကြံမိချက်ကယ်နှင့်၊ ပက်စက်ရှာလေတယ်။ စိတ်ဖြစေ့စေ့၊နောက်နှင့် ရှေ့ကို၊ အောက်မေ့လိုက်က၊ ငါဖြစ်ချက်ကို၊ ကြက်သီးထပါဘိ”
အဖြေ: ပေးထားသောစာပိုဒ်သည် စာဆိုဦးပုည၏ ရေသည်ပြဇာတ် အခန်း(၅) ဥယျာဉ်တော်တွင် အိမ်ရှေ့မင်းက ဥဒယမင်းကြီး အိပ်ပျော်စဉ် လုပ်ကြံရန်ကြံစည်ခန်းမှ ကောက်နုတ်ထားခြင်း ဖြစ်သည်။ အိမ်ရှေ့မင်းက မိမိတစ်ကိုယ်တည်း ဗာရာဏသီမြို့ ဥယျာဉ်တော်ထဲတွင်
အိမ်ရှေ့မင်းပေါင်ပေါ်တွင် ဥဒယမင်းကြီး အိပ်ပျော်နေချိန်၌ တိတ်ဆိတ်ငြိမ်သက်နေသော အခွင့်ကောင်းကိုယူကာ ဥဒယမင်းကြီးကိုသတ်၍ တစ်ပါးတည်း မင်းပြုရန် လောဘစိတ်များ ပေါ်လာပြီးမှ အသိတရားပြန်ဝင်လာသောကြောင့် ရှိခိုးတောင်းပန်တော့မည် ဖြစ်ကြောင်း ငိုယိုပြောဆိုသောစကား ဖြစ်ပါသည်။ အိမ်ရှေ့မင်း ပြောဆိုပုံမှာ “ဘုရားတစ်ဆူကဲ့သို့ စိတ်နှလုံးတော်ဖြူစင်လှပါသော ဇမ္ဗူဒီပါတစ်ခုလုံး၏ အရှင်သခင်ဖြစ်သော ကျေးဇူးရှင်တို့ အရှင်လတ်လတ် သန်လျက်နှင့်ဖြတ်မည်ဟု မသင့်မလျော် ကြံစည်မိခဲ့သည်မှာ ယုတ်မာပက်စက်လွန်းလှပါသည်။ နောက်နှင့်ရှေ့ကို ခွဲခြမ်းစိတ်ဖြာ၍ စေ့စေ့စပ်စပ် ဆင်ခြင်အောက်မေ့လိုက်ပါက ငါ၏ကြံစည်ချက်သည် ကြက်သီးထစရာ ကောင်းလှပါသည်” ဟူ၍ ဖြစ်ပါသည်။